text:
ESE RUBANDA YABA IFITE UBWENGE KAREMANO BWO GUTSINDA IBIBI BYOSE BIBA BIBAGERA AMAJANJA (INSTINCT DE SURVIE/ SURVIVAL INSTINCT)
- Views 2544
Reka ngire icyo mvuga kuri iyi nyandiko ya NSENGIYUMVA De Gaulle mushobora kongera gusoma kuri iyi link(http://intabaza.com/?p=1853)
Mu by’ukuri njye namye mvuga ko abahutu bafite ikintu babura muri bo umuntu yakwita “Survival instict”, “Instinct de survie” cyangwa ngenekereje mu kinyarwanda “ubwenge karemano bwo gutsinda ibibi byose biba bibagera amajanja”(nk’abahutu).
Icyo kintu rero nicyo gitumye tugeze aha tugeze ubu, ninacyo ndetse gituma tubona abantu bameze nka ba Twagiramungu, Bamporiki, Rwarakabije, Monique Nsanzabaganwa, Shyaka Anastase, ba Anastase Gasana, Agatha Uwiringiyimana, Kanyarengwe, Lizinde,Depute Gatabazi, Jean Minani, Domitien Ndayizeye, Leonard Nyangoma, Wilson Irategeka n’abandi benshi ntiriwe ndondora.
Abo bose mvuze babura icyo kintu cya Survival instict (nk’abahutu) bigatuma bitandukanya n’isano yabo bamwe bakaba ba nyamwigendaho abandi bakaba abagambanyi bagamije indonke ntibatinye kwicisha bene wabo nta mususu.
Ubusanzwe iyo umuntu ahisemo kuba nyamwigendaho, aba yisinyiye urupfu kuko ikije cyose kiramuhutaza kubera ko aba yitandukanyije n’ingufu zakamurengeye. Ibyo bikaba cyo kimwe n’uwahisemo kugambana cg gushyira inda ye imbere nawe ni uko nta mbaraga zimurengera aba agifite n’ubwo aba yibeshya ko kuba muri “confort zone” itewe n’ubugambanyi aba yakoze ari wo mutekano we. Ingero ni nyinshi (Lizinde, Kanyarengwe, Twagiramungu, Gasana anastase, Safari stanley,etc.)
Mu bibazo rero abahutu bafite ubu harimo kutamenya no kwemera abo bari bo, kutiyizera, guterwa ipfunwe cyangwa ubwoba bwo kwishyira hamwe n’abahutu bene wabo.Ibyo rero akaba ari umusaruro wavuye mu iyozabwonko n’iterabwoba ry’abatutsi na FPR yabo.
Ikindi abahutu bagomba kumenya ni uko batandukanye n’abatutsi rwose. Haba mu myumvire, mu mibanire, mu myemerere no mu myitwarire.Aha nshime uriya mu Koloneli Habimana PC witabye Imana wigeze kuvuga ngo “gushaka kwiga umuntu no kumumenya si ukumwanga” Kuko uyu niwo mutego wa mbere abahutu bagwamo bigatuma bemera ibinyoma by’ubumwe n’ubwiyunge FPR iba ibakwirakwizamo kimwe n’izinda gahunda mbisha zayo zose. Kuba abahutu n’abatutsi batandukanye ntibisobanuye ko bagomba kwicana. Igihe umuhutu cyose atazasobanukirwa umututsi n’imyumvire ye azahora agwa mu mutego. Azahora mu bibazo.
Nk’uko Degaule yabyanditse imyumvire y’abatutsi bafite ku bahutu, itandukanye cyane n’imyumvire abahutu bafite ku batutsi. Ibyo byose kandi nk’uko nabivuze bigaterwa n’ingengabitekerezo ya kalinga fpr yakomeje gushyira ingufu nyinshi mu kuyinjiza muri aba bombi ( hutu & tutsi).
ABATUTSI
Muri make abatutsi hafi ya bose niba (atari bose) bemera ko umuhutu “mwiza” ari wa wundi ucecetse, wigengesereye, wirirwa abereka ko ntakibazo afitanye nabo, utavuga ibibi byamukoreweho, utavuga leta nabi kandi ugaragaza ko ntaho ahuriye na gato n’”abarwanya Leta” ubundi agakurikiza neza ibyo Leta ntutsi imutegetse gukora byose. Dore ng’uwo umuhutu “mwiza” ku batutsi.
Umuhutu rero ugerageje kuvuga akarengane abahutu bagirirwa, akavuga ubwicanyi inkotanyi z’abatutsi zamukoreye,akavuga ivangura fpr imukorera mbese umuhutu wese uharanira uburenganzira bwe, uwo mu maso y’abatutsi ahita yitwa “interahamwe”,”igipinga”, ubundi akagerekwaho “ingengasi” n’andi mabi menshi bikaba bigomba kurangira afunzwe cyangwa yishwe. Dore ng’uko abatutsi bafata umuhutu utumva ibintu kimwe n’uko babyumva.
ABAHUTU
Abahutu benshi rero bumva ko ngo “abatutsi bose si babi”, ngo “ababi ni abo mu gatsiko ka Kagame”. Ngo abandi nta ribi ryabo. Mu by’ukuri nanjye sinahamya ko “abatutsi bose ari babi”, ariko ikibabaje muri abo twita ko atari babi, harimo benshi cyane bacengewe n’ingengabitekerezo ya Kalinga usanga imyumvire yabo bafite ku muhutu ari iriya navuze hejuru.
Muri abo batutsi rero twita ko atari babi ndetse abenshi muri bo ugasanga tubita ko ari inshuti zacu, usanga tubigengeseraho, usanga tudashobora kubabwiza ukuri kw’ubwicanyi fpr yadukoreye, ntidushobora kubahingukiriza uko tubona ivangura fpr ikorera abahutu, uko ibicisha inzara, uko ibatoteza, n’andi mabi menshi,ntidushobora na gato kubabwira ko twahunze n’uko twabaye mu nkambi za Mugunga, Kashusha,Katale,n’izindi; ntidushobora na gato kubabwira uko kuri kose kuko tuba dutinya ko “BADUFATA NK’IBIPINGA”, “BATUBONA NK’INTERAHAMWE”,”BAHITA BAHAGARIKA KONGERA KUBA “INSHUTI” ZACU, mbese muri make ko kubabwiza uko kuri “BYADUKORAHO”.
Ng’iyo rero imyumvire y’abahutu benshi bafite ku batutsi.
None se niba abo batutsi “twita ko ari beza” bafite iyo ngengabitekerezo ya Kalinga imeze ityo dukomeze tuvuge ko “ari beza” ko umubi ari kagame n’agatsiko ke? Oya siko bimeze, umututsi wese ufite iyo myumvire ni uwo kurwanya ni uwo kwamagana kuko niyo itumye u Rwanda rugeze aho ruri ubu.
Niba umututsi azumva ko agomba kujya hariya akavuga akababaro kose yagize n’ubwicanyi bwamukorewe, akumva ko umuhutu “agomba kumwumva” no kwemera ibyo avuze byose, ariko umuhutu we uvuze ubwicanyi bwamukorewe akumva ko agomba guhita ahinduka “interahamwe ruvumwa” ikwiye gufungwa cyangwa kwicwa, uwo mututsi ntazigere na rimwe yibeshya ko agahinda ke uwo muhutu azigera agaha agaciro igihe we adashaka guha agaciro agahinda k’uwo muhutu. Never!
BIGENDE BITE?
Abahutu rero nk’abantu bakorewe iyozabwonko n’iterabwoba ritagira kivugwa njye mbafata nk’abantu barozwe bagomba kubanza “bakirogora” niba bashaka gukira. Abahutu bagomba kwirogora uburozi bwose fpr yabashyizemo guhera 1994 kugeza ubu. Iyozabwonko abahutu bagomba kwirogora ryinshi cyane ku buryo bizafata igihe kirari gito. Abahutu bagomba kumva ko nabo ari abantu bashoboye kandi bihagazeho. Bagomba kumva ko guharanira uburenganzira n’iterambere ryabo nk’abahutu bitavuze ko banga abatutsi kandi bakamenya ko ari inshingano n’uburenganzira bwabo. Bagomba guharanira iyororoka ry’ubwoko bwabo nk’abahutu bakikuramo iyozabwonko Kalinga ibahozaho ko abatutsikazi ari bo bagore beza,ko ngo abahutukazi ari babi.
Icyo ni ikinyoma bagomba kusiba mu mitwe yabo burundu. Abahutukazi ni beza cyane, kandi ngendeye ku mibare y’ingo zibanye nabi n’izitandukana ubu nahamya 100% ko abahutukazi ari aba mbere mu kubaka ingo zikomeye no kumenya kuzitaho by’intangarugero. Kuri ubu mu rwanda ingo za mbere zisenyuka cyangwa zibanye nabi ni izubatswe n’abatutsi ku batutsi, hagakurikiraho iz’abahutu barongoye abatutsikazi. Ingo z’abahutu barongoye abahutukazi izisenyuka uzasanga ari mbarwa. (ibi uzampakanya azambwire muhe imibare). Abahutu bagomba kumenya ko abagore b’abahutukazi ari abakozi, bakaba abanyamurava bazi guteza imbere ingo zabo, si abasambanyi na gato kandi bazi kurera abana babo neza ikindi kandi ntibajya mu matiku ya hato na hato. Ibyo abatutsikazi uzabisangaho ni bake cyane (kuvuga ukuri ntibyica umutumirano).
Ikindi abahutu bagomba kumenya ni ukutaba ba bangamwabo, ubonye akazi keza cyangwa izindi avantages agaharanira ko abahutu bene wabo bibagirira akamaro nabo bikabafasha gutera imbere (nk’uko abatutsi babigenza). Ikindi bagomba kwikura mu mitwe yabo ni ukwibwira ko ntakintu bashobora gukora ngo gikunde igihe cyose “nta mututsi ukirimo”. Iyo ni imyumvire ya Kalinga igomba kwamaganwa n’ingufu zose.
Ikindi nk’uko BABWIRE yabyanditse abahutu bagomba kwiga gutabarizanya, umuhutu ugize ikibazo akamenyekana hakiri kare agatabarizwa uko bishoboka kose. Dore nk’ubu urubuga Ikazeiwacu rwarafunze turicecekera, Shikama ntigikora ntituvuga (ntawe uzi ibyabaye kuri Nkusi Joseph), The rwandan nayo ni uko. Iyi myifatire twakagombye kuyireka kuko nayo iri mu bituma dukomeza kuba ba nyamwigendaho ari byo bituma umwanzi aduhora ku gakanu.
Ikindi nakwibwirira abahutu, umututsi wese uzakubwira ko arwanya Kagame na fpr gusa atamagana systeme ya Kalinga n’imyumvire yayo, uwo uzamwirinde, uzamugendere kure kuko kuri we kalinga nta kibazo ikibazo ni abayikoresha mu nyungu zabo gusa (Kagame na fpr). Umututsi uzakubwira ko ari kurwanya systeme ya kalinga igamije gusubiza abahutu mu buja uwo uzamutege amatwi nibiba ngombwa uzifatanye nawe cyangwa umutere ingabo mu bitugu.
Umusomyi w’Intabaza
Mugabo.
4 Responses to ESE RUBANDA YABA IFITE UBWENGE KAREMANO BWO GUTSINDA IBIBI BYOSE BIBA BIBAGERA AMAJANJA (INSTINCT DE SURVIE/ SURVIVAL INSTINCT)
-
Reka mbashimire intabaza.com mwatambukije commentaire yanjye nk’inkuru. Nari nayobewe impamvu itatambutse aho nayanditse.
Mu by’ukuri rero nk’uko nabivuze abahutu bafite ikibazo gikomeye cyane kandi ikibabaje kurushaho ni uko ababizi ari mbarwa. Niba muzi amateka muzambwire abatutsi mwaba muzi bafite imyitwarire ya kigwari nk’abahutu benshi tuzi b’abateruzi b’ibibindi n’abandi bagambanyi bose tuzi ubu. Ntabo!
Umuti nta wundi rero ni uko abahutu bagomba kugira “conscience y’ubwoko bwabo” bakamenya icyo bari cyo, bakamenya icyo ubwoko bwabo bumaze, bakamenya na “mission Noble” babufiteho cg bakagombye kubugiraho bitabaye ibyo mu myaka ijana iri imbere abahutu bazaba barahindutse ba nyamuke, mu yindi 50 izakurikiraho nta n’umwe uzaba akibarizwa kuri iyi si.
-
Agatsiko kamabandi kayoboye urwanda kabone umushinga-mategeko Evode Uwizeyimana ariwe Pesa-Mongo za Wajaje. Aya bahutu we, ni akumiro!
-
Muvuga bimwe ibindi mukabireka jyewe mfite ikibazo ku bantu bavuga ko ari Oposition ya Kigali banga kagame nagatsiko ke gusa ariko bagamije gukorera mpatsibihugu gusa ntabwo bagamije kuzakorera abanyarwanda rwagiseseka nkaba bantu mu bavugako iki? Ko ntabo na aho mwamagana abantu nkaba bashaka gukomeza kudusubiza mubucakara bwa Neo-Colonize ya afrika yibiyaga bigari?
Ndatanga urugero: platform yishyize hamwe igizwe namatsinda 5 harimo FDU, RNC, PS-imberekuri, etc. .. nandi ntibuka aba bantu bagamije iki mu by’ukuri kubanyarwanda ba rubanda rugufi?
Ntegereje igisubizo.
-
Reba igika cya nyuma cy’iyi nyandiko nagerageje kuvuga ku bantu nk’abo n’ubwo navuze abatutsi, ariko n’abahutu bavuga ko barwanya Kagame n’agatsiko ke gusa nabo ni uko.
-


c: text/html

text:
Hirya no hino mu Rwanda ikibazo cy’amazi gikomeje kuba ingorabahizi bitewe n’impamvu nyinshi zinyuranye zirimo kuba ari uko Leta y’agatsiko ikomeje mu gushaka kwikubira inyungu mu gutuza abaturage mu midugudu iherereye ahanini mu mpinga z’imisozi ngo iriho irarondereza ubutaka bwo guhingamo kandi izi neza ko nta gikorwa –remezo namba nk’amazi, umuliro, ivuliro, amashuri y’abana n’ibindi…… irageza aho yimuriye abaturage yewe abenshi bataranahabwa n’ingurane z’ubutaka bwabo bimuwemo ariyo impamvu muzanasanga ko abayobozi benshi bayobora bene utwo turere bavugisha indimi ebyili ngo bariho baratechnika abaturage ahubwo bikagaragara ko barimo bavuguruzanya ubwabo kubera kubura ukuri basobanulira abaturage byongeye bakaba batavuga nabi Leta yabo y’agatsiko bahagaraliye.
Ni muli urwo rwego nyuma yuko batuzwa mu mudugudu, abaturage batuye mu Kagari ka Cyumba, Umurenge wa Muganza, Akarere ka Gisagara ho mu ntara y’iburengerazuba amaso yaheze mu kirere bategereje amazi bemerewe na Leta hashize imyaka irenga itatu nta n’igitonyanga ariyo mpamvu bahisemo kugana iy’ibishanga kuko nta kundi babigenza.
Abo baturage kuva batuzwa muli uwo mudugudu bakora urugendo rugera ku bilometero bine buri munsi bagiye gushaka amazi mu bishanga bibegereye.
Nzakamwita Pawulini, umwe mu baturage bimuwe mu masambu ye agatuzwa mu mudugudu avuga ko abana babo bibasaba kuzinduka saa kumi z’igicuku bajya gushaka amazi y’ibishanga kugirango babone uko bajya ku ishuri nabwo kandi bagakora urundi rugendo rutaboroheye bikanabaviramo akenshi gukererwa amasomo! Akomeza avuga ko nk’ababyeyi babo bana ntacyo bakora kuko ntahandi babona amazi ahubwo ko batewe impungenge n’indwara ziterwa no gukoresha ayo mazi mabi kubera umwanda, ati abana bacu bazakomeza guhura n’ingaruka zirimo kugwingira n’ibindi…..
Umuyobozi w’akarere ka Gisagara wungirije ushinzwe ubukungu n’iterambere, Bwana Hanganimana J.Paul, kuri telephone ngendanwa yadutangarijeko impamvu abo baturage batinze kugezwaho amazi nkuko bari babisezeranijwe ari uko batujwe mu mpinga z’imisozi kandi kugezayo amazi bitoroshye! ati bityo bagomba kwihangana kugeza ubwo hazaboneka uburyo bushoboka. Noneho mu kuvuguruzanya kw’aba bayobozi aribyo navugaga ntangira kwandika iyi nkuru ni uko umuyobozi w’akarere wungirije ushinzwe imibereho myiza y’abaturage yivugira ko ikibazo cyatewe nuko nta ngengo y’imari yigeze iteganywa mu kugeza amazi kuri ako gasozi!
Banyarwanda banyarwandakazi, nimwiyumvire namwe ukuntu abaturage bagowe! kubashushubikana ubimulira mu midugudu kandi ubona neza ko ubuzima bwabo bushobora kubacika ubabeshya ngo ni uburyo bwiza bwo kubagezaho ibikorwa-remezo mu gihe nta na kimwe uhateganyiriza bya vuba! biteye agahinda pe! nka Leta yirirwa ikwiza ikinyoma mu mahanga ngo yazaniye u Rwanda iterambere !
Banyarwanda banyarwandakazi, iterambere ryiyambitse uruhu rw’intama ninde urikeneye? aahaaa……Mugire amahoro !
Byanditswe kuwa 12/03/2017, na :
A.BEN NTUYENABO, KIGALI-RWANDA.

robotstxt: allowed

filter: keep


text:
Inyamibwa zahagurutse i Kigali mu ijoro ryo ku wa kabiri tariki ya 12 Kamena 2018 zerekeza mu Bufaransa, zikazahava zigana mu gihugu cy’u Bubiligi, ndetse zikazanataramira mu gihugu cya Espagne.
Igitaramo cya mbere ziragikora kuri uyu wa 14 Kamena 2018 mu gace kitwa Roche la Moliere, zikazasoza ibitaramo ku itariki ya 27 Kanama 2018 zigaruka mu Rwanda.
Iserukiramucumo “Festival du sud” ni ngarukamwaka, rihuza amatorero atandukanye ku migabane yose, hagamijwe guhuriza hamwe imico no kuyiha agaciro.
Ni iserukiramuco ritegurwa n’abantu batagamije inyungu kuva mu myaka 38 ishize. Muri uyu mwaka wa 2018 iserukiramuco Festival du Sud rizakira ibihugu birimo u Rwanda rwaserukiwe n’itorero Inyamibwa, Argentine, Chili, Chypre y’Amajyaruguru, El Salvador, Indoneziya, Irlande, Kzakhstan , Mexique, Mongolie, u Burusiya na Seribiya.
Itorero Inyamibwa ryatangiye mu mwaka wa 1998 rigamije kurwanya ubwigunge bw’abanyeshuri b’imfubyi bari bamaze kurokoka Jenoside yakorewe Abatutsi mu Rwanda mu 1994.
Abarigize baje gusanga bashobora kubyaza umusaruro ubuhanga bari bafite mu kwimakaza umuco mu ndirimbo no mu mbyino, ni ko batangiye kujya ahabona barakundwa none ubu bamaze kuba ubukombe.
Itorero Inyamibwa ubu rifite ababyinnyi b’abahanga barenze ijana bafite ubushobozi bwo kubyinira ahantu hatatu hatandukanye mu gihe kimwe kandi bagatanga umusaruro ushimishije hose.
Munyaneza Landry uyobora Inyamibwa yavuze ko kuba bagiye i Burayi bitari buhungabanye akazi bafite mu Rwanda kuko bafite ababyinnyi benshi kandi b’abahanga basigaye ino.
Ati” Dufite ababyinnyi benshi kandi b’abahanga mu nzego zose ku buryo nta mpungenge biduteye ku kazi dufite ino. Tugiye mu Burayi kwerekana ibyiza by’Umuco Nyarwanda tuzababwira u Rwanda tunarubakundishe byimbitse, kuburyo aho tuzanyura hose bazifuza kudusura.”
Inyamibwa zizataramira Abanyaburayi mu mbyino Gakondo zo mu Rwanda, babereke imbyino nyafurika, kandi bazanaboneraho kuganira na benshi mu bitabiriye iri serukiramuco kugira ngo babasangize ibyiza by’umuco Nyarwanda.
Bazanaboneraho kwerekana isura ya nyayo y’u Rwanda nk’ababyinnyi bagiye bahagarariye igihugu, ikunze kugaragazwa ukundi n’abasize bakoze amahano mu Rwanda biganje cyane mu bihugu Inyamibwa zizataramiramo.


text:
YESU-KRISTU N’IMANA ISHIMWA ITEKA RYOSE (Abaroma 9: 5)
Ibi hariho benshi batipfuza ko byamamazwa, kuko baba bayobowe n’imbaraga zidaturuka ku Mana yo mw’ijuru. Ibyanditswe biratangaza rwose ko Yesu ar’Imana.
Dusome » YESU N’IMANA AMEN Haleluya! Yagize ati: « Jyewe na Data turi umwe.” (Yohani 10: 30). « kuko ari Abisirayeli, umugabane wabo ukaba uwo guhinduka abana b’Imana no guhabwa icyubahiro, n’amasezerano n’amategeko, n’imihango yo gukorera Imana. Ni bo bakomotse kuri ba sogokuruza ndetse NIBO KRISTO YAKOMOTSEHO MU MUBIRI, NIWE UTEGEKA BYOSE, NI NAWE MANA ISHIMWA ITEKA RYOSE. AMEN (Abaroma 9: 4-5) Mbere na mbere hariho Jambo; Jambo uwo yahoranye n’Imana kandi Jambo yari Imana. Uwo yahoranye n’Imana mbere na mbere. Ibintu byose ni we wabiremye, ndetse mu byaremwe byose nta na kimwe kitaremwe na we. Muri we harimo ubugingo, kandi ubwo bugingo bwari Umucyo w’abantu. Jambo uwo yabaye umuntu abana natwe (tubona ubwiza bwe busa n’ubw’Umwana w’ikinege wa Se), yuzuye ubuntu n’ukuri Uhereye kera kose nta muntu wigeze kubona Imana, ahubwo Umwana w’ikinege uri mu
gituza cya Se, ni we wayimenyekanishije.(Yohani 1: 1-4, 14, 18)
.
Nuko umwana yatuvukiye duhawe umwana w’umuhungu, ubutware buzaba ku bitugu bye. Azitwa Igitangaza, umujyanama, Imana ikomeye, Data wa twese Uhoraho, Umwami w’amahoro.(Yesaya 9: 5) Yesu we nyine yarivuze ati: » Ndi uwa mbere kandi ndi uw’imperuka kandi ndi Uhoraho. Icyakora nari narapfuye ariko none dore mporaho iteka ryose, kandi mfite imfunguzo z’urupfu n’iz’ikuzimu (Ibyahishuwe 1: 17-18). None mushaka kutwemeza ibindi bimeze gute? Uku ni ko Umwami Uwiteka avuga ngo ushaka kumva niyumve, kandi udashaka kumva narorere’, kuko abo ari inzu y’abagome.” (Ezekiyeli 3: 27)


text:
Ku rya inzara si bintu byiza kuko rimwe na rimwe biterwa n’agahinda no kwigunga ariko ububi bwabyo burenze uko umuntu yabutekereza.
Nk’uko Richard Scher, umuganga uvura indwara z’uruhu ndetse akaba n’umuhanga mu byo gutunganya inzara mu ishuri Weill Cornell rya New York abitangaza ngo akamenyero ko kurya inzara kazana ibyago ku buzima umuntu atari yiteze kandi bikomeye.
Mu nzara hihishamo imyanda n’udukoko (bacterie) umuntu adashobora kubona kandi tugira ingaruka ku gifu.Ntabwo bisaba kuba warize ubuvuzzi rusange kugira ngo umenye ko mu nzara yajyamo imyanda n’ubwo waba wakarabye kandi ko ari bibi kuyimira.
Kurya intoki bishobora guteza diyare (diarrhee) ndetse no kuruka ku bazirya kuko imyanda ica mu kanwa kugira ngo igere mu nda.Ikindi ni uko ku bantu barya inzara usanga n’umubiri ni ukuvuga uruhu rugenda rushiraho maze inzara zigasesererwa bagatangira kugira uburibwe. Icyo gihe igisubizo nta kindi ni ukujya kwa muganga bakaguha amantibiyotike n’ibindi byagufasha gukira.
Nk’uko Docteur Scher akomeza abivuga ngo iyo umuntu ahora arya inzara ,ngo zishobora gukomeretsa ishinya yo hasi cyangwa iyo hejuru bigatera amenyo kuva amaraso ,gutera nabi (sedeformer),kudakomera n’ibindi.
Murabyumvise rero , kutarya inzara nta bwo ari ikibazo cy’ubwiza gusa ahubwo ni no kwitandukanya n’indwara cyane cyane ku bakiri bato kuko aribo bakunda kubikora.
Hariho amabara (vernis) yo gushyi ku nzara ngo umuntu atazirya kuko umwuka wazo wabikubuza ngo ariko nabyo ntibirambye icyiza ni ugufata icyemezo cyo kubireka nta kindi ugombereye gushyiraho.
Ni amakuru dukesha topsante.


text:
Ibi babitangaje nyuma y’uko mu nama yahuje inzego za Polisi n’abamotari igamije kurebera hamwe ibijyanye n’umutekano wo mu muhanda, ubuyobozi bw’Impuzamashyirahamwe y’abamotari (FERWACOTAMO) bwabamenyesheje ko bwahagaritse gahunda ya ‘Twigire Motari’ kubera ibibazo by’uburiganya byari birimo kuyigaragaragamo.
Muri iyi gahunda abamotari babagurizwaga moto ariko uyihabwa yasabwagwa gutanga umusanzu w’ibihumbi 24 by’amafaranga y’u Rwanda.
Nyuma y’uko FERWACOTAMO itangaje ku wa Gatatu tariki ya 13 Gashyantare 2018, ko iyi gahunda yahagarikitswe, abamotari batanze umusanzu wabo barasaba gusubizwa amafaranga yabo.
Umwe mu batanze uyu munsanzu yagize ati “ Twatanze umusanzu badusabye kugira ngo baduhe moto ; kuba bahagaritse iyi gahunda bakwiye kudusubiza amafaranga yacu."
Undi mumotari utarashatse ko amazina ye atangazwa yagize ati “ Ko hakiri izindi moto zasigaye muri MAGERWA ibyazo bizagenda ? Nibadusubize ibyacu.”
Umuyobozi wa Koperative GECOM, Ngarambe Daniel, yemeza ko hari abamotari bamubaza iherezo ry’umusanzu yatanze.
Yagize ati “ Nanjye hari abambaza ngo umusanzu twatanze ni aha urangiriye ko koperative yacu iri mu zatanze amafaranga menshi agera kuri miliyoni zirindwi z’amafaranga y’u Rwanda ariko iyo babimbajije mbabwira ko nta kibazo kuko ayo mafaranga tutayahaye umuntu ahubwo twayashyize kuri konte ya FERWACOTAMO.”
Gusa yongeyeho ko kuri we yishimiye ko ‘Twigire Motari’ wabaye ihagaritswe kugira ngo ibanze inonosorwe neza kuko yakorwagwa mu kajagari cyane cyane ko hari n’abamotari benshi bawurenganiragamo bacibwa amande y’uko batawutanze.
Ni iki cyateye FERWACOTAMO guhagarika ‘Twigire Motari?’
Umuyobozi wa FERWACOTAMO, Bigirimana Salomon, yavuze ko bagahagaritse iyi gahunda kugira ngo inozwe neza kubera ko muri koperative 39 z’abamotari enye gusa ari zo zagiraga amakayi zandikamo umusanzu.
Yagize ati “Ni gahunda yakozwe kugira ngo iteze umumotari imbere kuko twabahaga moto bakagenda bishyura make kugeza ubwo zibaye izabo ariko hajemo ikibazo ugasanga ba perezida b’amakoperative amwe bafite udukaye bandikamo uwatanze umusanzu abandi ntatwo bafite kandi abo batazifite baragendaga bagafatwa bagahanwa barengana, ni yo mpamvu tugira ngo ibyo bintu tubinonosore.”
Yongeyeho ko abamotari 2300 ari bo bari bamaze gutanga uyu musanzu aho bari bamaze gutanga agera kuri miliyoni 55 z’amafaranga y’u Rwanda.
Yemeza ko kugira ngo bagarike iyi gahunda byatewe n’ukobaje gusanga mu makoperative 39 y’abamotari aba i Kigali ane gusa ari yo yari afite aho yandika uwo musanzu.
Bigirimana avuga ko abamotari bafite impapuro zigaragaza ko batanze uwo musanzu wa Twigite motari ari bo bazawusubizwa gusa.


text:
Muri iki gihe abantu benshi usanga bafite ibibazo bitandukanye bijyanye n’igogora ry’ibiryo, ugasanga umuntu ariye nka saa sita ariko bikagera nimugoroba inda icyuzuye. Ese waba uzi ko icyo ari ikibazo cy’igogora riba ritagenda neza? Cyangwa se ugasanga umuntu amaze iminsi nk’itatu atajya ku musarani kwituma. Ese imyanda ituruka ku byo turya imaze iminsi itatu idasohoka ntibyakwangiza amara?Hano tugiye gusobanukirwa indwara y’impatwe ndetse n’umuti wayigukiza ndetse ukanakuvura burundu.
Ese impatwe (constipation) ni iki?
Impatwe (constipation) ni indwara yo kunanirwa kwituma ugasanga umuntu amaze nk’icyumweru atajya ku musarani,cyangwa se umuntu akituma ibikomeye bimusaba kwikanira cyangwa rimwe na rimwe bikamubabaza. Urubuga rwa doctissimo rwandika ko umuntu urwaye impatwe atituma neza iyo yituma munsi y’inshuro eshatu mu cyumweru, akituma imyanda ikomeye, bikanamusaba kwikanira cyane igihe yituma.
Ese ni ibihe bimenyetso byakwereka ko waba urwaye impatwe?
Ese constipation yaba iterwa n’iki?
Constipation ishobora guterwa n’impamvu nyinshi zitandukanye,reka turebere hamwe impamvu 8 z’ingenzi zishobora gutera impatwe cyangwa constipation:
Ese wari uzi icyayi kivura constipation?
Intestine cleansing tea ni icyayi cy’umuti,gikoreshwa ku ruhando mpuzamahanga,kandi gikozwe mu bimera,gifite ubuziranenge mpuzamahanga butangwa n’ibigo bikomeye ku isi, twavugamo nka FDA (Food and Drug Administration) n’ibindi. Kivura kandi kinarinda impatwe (constipation),kuko gisukura amara ndetse kigakura n’imyanda mu mubiri. Nta mpungenge rero kuko nta ngaruka kigira ku buzima bw’uwagikoresheje.
Abantu baba bifuza gufashwa gukoresha ubwo buryo bw’umwimerere, bashobora kugana ivuriro Horaho Life rikorera i Kigali mu nyubako yo kwa Rubangura muri etaji ya 3 ku muryango wa 301 na 302. Ku bindi bisobanuro wabahamagara kuri 0789433795/0726355630. Ushobora no gusura website yabo www.horahoclinic.rw


text:
Mu butumwa yatwoherereje, uyu musore avuga ko nta mico mibi agira, gusa ngo abo agerageza gutereta abona ari abakobwa badafite gahunda, ari abo kumutesha umutwe. Mu byifuzo bye, arashaka umukobwa ufite gahunda bagakundana urukundo rutarimo uburyarya. Ubutumwa yatwandikiye ni ubu bukurikira:
"Muraho neza basomyi beza bavandimwe amahoro y’Imana abane namwe maze igihe kinini nsoma ubutumwa bwandikirwa hano nshimira n’abasomyi ku nama batanga kandi nkabona birafasha benshi. Kubw’ibyo nanjye nashakaga kubagisha inama nanjye mukamfasha mukangira inama ku gahinda maranye igihe nabuze uko nabyifatamo gusa ndabasaba ko amazina yanjye atagaragara.
Ndi umusore mfite imyaka 26 y’amavuko navukiye muri Kigali akarere ka Nyarujyenge mbega byose Nyarujyenge. Nibaza impamvu nta mukobwa ngira dukundana maze imyaka igera muri 5 nta mukobwa nkundana nawe ndamucyeneye cyane sinifata nabi ngo ni cyo bampora yewe singira n’imico mibi ngo nabizira nabo nterese bose mbona ari abadafite gahunda ari abo kuntesha igihe kubw’ibyo ndabasabye ku wumva byashoboka kandi afite urukundo yambwira."
Tubibutse ko umuntu ushaka kugisha inama ku Inyarwanda.com, yohereza ubutumwa bukubiyemo ikibazo cye kuri Email yacu: nkoreiki@gmail.com kandi umwirondoro we ugirwa ibanga 100 %. Amafoto dukoresha kuri izi nkuru akurwa kuri internet.


text:
FPR yamuruhuye urugendo rwa kilometero zisaga 2000 yakoze ayihunga
Mme Seraphine Mukantabana, ni Umuyobozi w’ikigo gishinzwe gusubiza mu buzima busanzwe ingabo zavuye ku rugerero (RDRC). Uyu muyobozi arahamagarira Abanyarwanda gushyigikira RPF-Inkotanyi mu rugamba rwo kurwanya icyatera ubuhunzi.
Aratangaza ibi mu gihe Umuryango RPF-Inkotanyi uri kwizihiza isabukuru y’imyaka 30 umaze ubayeho.
Mme Seraphine Mukantabana wabaye Minisitiri ushinzwe gucyura impunzi, ni umubyeyi w’imyaka 56 y’Amavuko. Yavukiye i Kimbogo mu Karere ka Rusizi mu mwaka wa 1961.
Umunyamakuru wa Kigali Today yaramusuye bagirana ikiganiro kirambuye ku bijyanye n’uruhare rw’umugore mu guca ubuhunzi no guteza imbere imiyoborere myiza.
Umunyamakuru: Tunyurire mu mateka yawe mbere yo guhunga muri 1994.
Mme Mukantabana: Amateka y’ubuhunzi ku Banyarwanda kuva muri 1959 nanjye nakuze nyumva, ndetse na ba mama wacu bahungiye muri Kongo, bakajya baza kudusura cyangwa natwe tukajya kubasura.
Natangiye gusa n’aho mbisobanukirwa cyane mu mbwirwaruhame z’uwari Perezida Juvenal Habyarimana, wasabaga impunzi ziri hanze gufata ibyangombwa by’aho bahungiye, kuko yavugaga ko u Rwanda rwuzuye.
Ariko nk’umuntu ubirebera hanze, akababaro n’agahinda k’impunzi sinakumvaga icyo gihe; nakumvise nanjye bimbayeho guhera muri 1994; mu gihe cya Jenoside yakorerwaga Abatutsi.
Twatangiye kurara rubunda, tuva mu rugo nta kintu tujyanye turinda twambuka muri Kongo, nta kindi nari mfite uretse umwenda nari mpetsemo umwana muto.
Twararaga twirundanije ku gasozi, umuntu yibaza ati “Ese turarya?” Ubuzima bwari butandukanye 100% n’ubwo twari dusanzwemo.
Twatangiye ubuzima bw’agasuzuguro, aho na mayibobo ivuga ngo turi “Rwandais” (turi Abanyarwanda), ukumva ni nk’igitutsi; bakatwirukana ngo ‘subira iwanyu’.
Umunyamakuru: Ndabyumva; ni iki watangiye gukora nyuma yo kubona ibyo byose bikubaho?
Mme Mukantabana: Nagiye ndi kumwe n’abana, gufata ibiryo aho babirwanira, mbona umuntu ushaka gutema umufuka kugira ngo abiyorere hasi, ariko yarahushije atema umuntu bituma nzinukwa.
Nahise mbwira umugabo (wanjye) ko ngiye gushaka ikiraka ku muzungu wayoboraga umushinga (ONG) hafi aho, ngira amahirwe imvura iragwa, njya kugama ahantu hari utwana tw’impinja nsanga imivu y’amazi yenda kudutembana.
Natangiye gutanga amabwiriza ari nako nterura utwana tumwe utundi nkaduheka; haza umuzungu ati “Wowe uhawe kuyobora icyo gihande’, uko niko natangiye akazi nkajya mpembwa amadolari atatu ku munsi, akadutunga twese mu rugo (umugabo n’abana).
Twavuye i Kibumba twambukiranya Kongo-Kinshasa yose twerekeza muri Kongo-Brazzaville; ni urugendo rw’amaguru twamazemo umwaka kuva muri 1996-1997 (hareshya na kilometero 2,224.5(km), ariko twagendaga duca ingando.
Twagezeyo abantu bose barananiwe bikabije, navuga ko ari jye wakanyakanyaga; benshi batangiye kujya bapfa umusubirizo, nibwo natangiye gukora ubuvugizi no kwandikisha umuryango w’Abanyarwanda i Brazzaville, nyuma yaho ubufasha bwatangiye kutugeraho.
Twarafashanyaga ariko jye ngira amahirwe hari umuzungu w’inshuti yacu waje kunyoherereza imishani ikora fotokopi y’impapuro, ni ibyo byadutungaga.
Umunyamakuru: Ubwo waba waratekerezaga kuzongera kugaruka mu gihugu cyawe?
Mme Mukantabana: Ni icyo nta kindi cyambagamo; ariko nta makuru mazima ku gihugu cyacu twabonaga uretse amabi y’abavugaga ibinyoma; naribazaga nti ‘Ese ko abandi bagabye urugamba bagataha mu gihugu cyabo, kuki twe tutabikora!’
Ariko habaga harimo kwibeshya kuko abandi bagabye urugamba kubera ko babuzwaga gutahuka, ariko ku ruhande rwacu siko byari bimeze ahubwo ubuyobozi bwadushishikarizaga gutahuka.
Ntabwo byari ngombwa gutaha ku ngufu, n’ubwo twari tugifite ubwoba bw’uko nta mahoro aragaruka. Guhera muri 2004 nibwo twatangiye kubona abantu batubwira ko mu Rwanda ari amahoro.
Twaje gusaba HCR (Ishami ry’umuryango w’abibumbye ryita ku mpunzi) kutuzana mu Rwanda kureba; naraje ndatembera ndetse mbonana n’abayobozi bamwe na bamwe; ariko naje kubuzwa kuza mu Rwanda ubwo bafataga umubyeyi wanjye bakamufunga, mbibona nk’akarengane, nubwo nyuma yaho yaje kurenganurwa arafungurwa.
Mu mwaka wa 2010, Nyakubahwa Perezida wa Repubulika yaradusuye muri Congo-Brazzaville, nyuma yaho hakomeje kuza n’abandi bayobozi baje kuduhumuriza, bijyana n’uko mu Rwanda habereye Inama y’Umushyikirano icyo gihe.
Abana banjye bitabiriye Umushyikirano, barakirwa neza bafata amakuru yose, bagarutse barashimye u Rwanda, barabitwereka jye na Papa wabo, tubemerera gutaha natwe twiyemeza ko nta gisibya muri 2011 tuzataha.
Natangiye gukangurira impunzi nayoboraga kugira ngo baze dutahane, bamwe bishimira icyemezo nafashe abandi barakinenga, ndetse ndanabasezera mbabwira ko ntazongera kubayobora.
Naje nzanye n’abana babiri b’impfubyi; nageze mu Rwanda ku itariki 11 Kanama 2011 ndakirwa neza, ndetse na Papa yari ahari. Bampaye aho ndara ariko ntangira kwibaza aho njya gushaka akazi.
Natangiye kwegeranya impapuro njya gusaba akazi muri Minisiteri y’imicungire y’ibiza no gucyura impunzi (MIDIMAR).
Bitewe n’uko kari akazi kadahoraho, naje kugirwa Komiseri muri iyo Komisiyo ya RDRC mbere y’uko mba Ministiri muri MIDIMAR.
Aho hose nabaga mfite aho mpuriye no gufasha umuntu ukennye, umuntu ubabaye, ibi ni ibintu byanjye.
Ako kazi kose nagiye ngakora nishimye kugeza n’ubu kuko ntabwo byumvikana kugirirwa icyizere nari umuntu w’impunzi ndetse nari muri ruhande rurwanya igihugu nahunze.
Ubu ni ubudasa bw’igihugu cyacu kandi bugamije ko buri Munyarwanda yiyumva mu gihugu cye, ndetse binashimangira ubumwe n’ubwiyunge.
Umunyamakuru: Dusoza, ni uruhe ruhare Umunyarwandakazi yagira kugira ngo ateze imbere imiyoborere n’imibereho myiza?
Mme Mukantabana: Ubwo buzima bugoye bwose, umugore niwe ubabara cyane; hari aho umugabo agera akabudika, nawe akamera nk’umwana.
Ariko umugore n’ubwo byamuyobera bite, arakutiriza agashakisha abana bakabona icyo kurya. Nanone abagore ni bo bamenya ko ahantu hari amahoro cyangwa adahari, kuko abagabo bo bazanamo inyungu nyinshi zirimo iza politiki; yabona ukuri akakwirengagiza.
Muri iki gihugu cyacu hari amahoro; umuntu ufite umutima ushaka kureba akabona inzu zizamuka, ntabwo wakubaka inzu ahatari amahoro; ntiwavuga ngo nta mahoro umuntu akinga urugo rwe akajya mu kazi akagaruka, umwaka ugashira, ibiri igashira.
Abakiri mu buhunzi rero nabagira inama yo kudakomeza gushakisha impamvu zatuma bataza, bagahitamo gutaha kuko umubyeyi gito araga umwana we ubuhunzi.
Bitandukanye ariko n’umuntu ufite uko abayeho hanze, aho kugira ngo ate ibintu bye atahe yongere atangire ubuzima bundi bushya, ahubwo yashaka ibyangombwa by’u Rwanda agakomeza agakora, ariko igihe cyose ashakiye akaba yaza mu gihugu cye.
Umunyamakuru: Muri iki gihe Umuryango RPF-Inkotanyi urizihiza isabukuru y’imyaka 30, ese ahazaza hawo urahabona ute?
Mme Mukantabana: Urebye aho igihugu cyavuye muri 1994 n’aho kigeze ubu, navuga nti ‘harakabaho RPF-Inkotanyi’. Politiki igihugu gifite ni politiki yubaka ishingiye ku mashyaka ya Politiki menshi kandi buri wese akaba avuga uko yakubaka igihugu cye.
Iyi gahunda yo kubaka u Rwanda ruzira amacakubiri n’inzangano nituyikomeza, iki gihugu kizakomeza kuba icyigererezo, RPF rero imyaka imaze, ikoze byinshi byiza, navuga nti “RPF komereza aho.”
Inkuru bijyanye
- Abatatiye amahame ya FPR bishyize mu kangaratete - Kagame
- Kagame arambiwe imvugo y’abavuga ko hari abaza kwigira ku Rwanda
- Mkapa : Afrika ikwiye guha urubyiruko amahirwe atuma rutifuza kuba i Burayi
- Abagore bose bakwiye gukora nk’Inkotanyi - Hon Oda Gasinzigwa
- Rusororo: Isabukuru y’imyaka 30 ya FPR Inkotanyi ibasigiye Ikigo Mbonezamikurire
- Gen Kabarebe yagereranije urubyiruko rwa FPR n’Inkotanyi zarubohoye
Ibitekerezo ( 1 )
courage uyo mugore ndamushigikiye kwumva ibyamubayeho n imbaraga yo kurwanya ibyo byose akagera aho atahuka chapeau mwamburiye ingofero


text:
Abibumbye Kamonyi ni Koperative y'ubuhinzi n'ubworozi ndetse n'ubudozi.
Intego za Koperative abibumbye Kamonyi ni;
- Guteza imbere abanyamuryango bayo
- Guteza imbere abaturage muri rusange
cooperative abibumbye "kamonyi"irihanganisha abanyarwanda bose.cyane cyane abacitse kwicumu rya Genoside yakorewe abatutsi mukomere kandi mwihangane.kuko ubuzima,burakomeje kandi Imana irikumwe natwe mubibazo byacu byose....
April 10, 2012
cooperative abibumbye kamonyi tudoda imyenda yose cyane cyane iy'abadamu n'abanyeshuri tugahinga inyanya za cyijyambere n'inanasi tukanorora dukorera ikamonyi gacurabwenge murakoze mugire ibihe byiza.....
March 17, 2012
uyumunsi twasaruye inyanya nziza zahinzwe muri grini hawuzi kg 400
March 15, 2012
Abibumbye Kamonyi created a History
page.
Koperative Abibumbye Kamonyi yatangijwe mu mwaka wa 2005 itangijwe n'abanyamuryango bagera kuri 65 harimo abagore 62 n'abagabo 3. – Abibumbye Kamonyi yatangiye ikora ubuhinzi bw'imyumbati n'imboga. – Ubu Abibumbye Kamonyi ikaba ikora n'ubworozi ndetse n'ubudozi. ...
March 15, 2012
Abibumbye Kamonyi joined Envaya.
March 15, 2012


text:
Aline Gahongayire yahaye imifariso ababyeyi batishoboye bo muri Kimironko
Ababyeyi batishoboye 17 bo muri Kimironko ntibazongera gutaka ko baraye hasi cyangwa ku misambi kuko bahawe imifariso izatuma baryama aheza.
Aline Gahongayire, umuririmbyi w’indirimbo zihimbaza Imana niwe wabahaye iyo mifariso kuri uyu wa gatatu tariki ya 08 Ugushyingo 2017.
Buri mufariso muri iyo yabahaye ugura ibihumbi 30RWf. Arateganya no guha indi mifariso 15 ababyeyi batishoboye bo muri Bumbogo mu Karere ka Gasabo.
Aline avuga ko icyo gikorwa cy’urukundo ari kugikora mu rwego rwo gushimira Imana ibyiza yamukoreye binajyanye no kumurika “Album” y’indirimbo ze yitwa “New Woman”.
Akomeza avuga ko agiye kuzenguruka u Rwanda amurika iyo “Album”. Aho azajya hose ngo azajya afasha abatishoboye.
Xavela Nyirabagisha, umwe mu bakecuru bahawe umufariso ahamya ko agiye kujya arara heza kuko mbere yari afite umufariso ushaje.
Agira ati “ Ndishimye cyane kuko umufariso nari mfite wari ushaje kandi nawo ni uwo nari narahawe n’abagiraneza.”
Aline Gahongayire agiye kumurika iyo Album mu Rwanda ariko ngo azajya no hanze yi’igihugu kuyimurikira abahatuye mu rwego rwo kubabwiriza ijambo ry’Imana.
Ibitekerezo ( 3 )
N’abandi basenga by’ukuri babonereho batange bareke kujya bayajyana gusa mu bitaramo by’abambara ubusa nka ba Joddy boo . Aline thnks a lot
Yesu yaravuze ati:ukuboko kwiburyo nigukora ikintu ukwibumoso ntikukabimenye.Mushiki wacu yakoze neza arikose ingororano zaba arizo gushimwa nabantu kubera ibyo maze kuvuga hejuru?
Yoo nibyo yakoze igikorwa kiza ariko iyo hatazamo kubibwira media....


text:
Muzehe rero nifuzaga ko mwanganiriza ku mateka y’u Rwanda mbere y’ubwigenge… ubwo nukuvuga ku buzima bwanyu mbere ya 1960. Icyo nifuza kumenya cyane ni ibijyanye n’ubwiru. Ese ubundi ubwiru bisobanura iki? Umwiru ni muntu ki?
Ubwiru ni ijambo ry’ikinyarwanda risobanura ibanga. Umwiru ni umuntu wabikaga amabanga y’ibwami. Ntawagiraga abiru uretse umwami we nyine.
Nigeze kumva ko abiru bakomokaga mu bwoko bw’abatsobe, ni byo?
Bakomokogaga mu Bakobwa uretse ko n’abandi bashoboraga kuba abiru.
Abakobwa?
Oya Abakobwa [soma Abâkoobwa]
Abakobwa se ntibabaga muri ya moko numva? Abasinga, abanyiginya…
Oya ni igisekuruza. Ntabwo ari ubwoko.
Bakomoka kuri nde?
Kwa Ndoli, kwa Ndoba.
Namenye ko wabaye umwiru, uri umukobwa rero?
Yego.
Ese umuntu yahindukaga umwiru ate? Ni ibivukanwa?
Oya! Uretse umwami ubivukana ibindi ni imirimo.
Wambwira ku mirimo yanyu nk’umwiru?
Naragiraga inka. Umwiru yari umuntu nk’abandi. Hari igihe yabaga yaragabiwe umusozi cyangwa inka n’umwami naho ubundi yashakisha imibereho ngo atunge umuryango we nk’abandi.
Hari amazina y’abandi biru wambwira?
Ndabibuka se? Hari umutware witwaga Kayumba wigeze kuba shefu mu Kabagari… Kayumba yari yarabwiwe na Rudahigwa ko Ndahindurwa ari we uzima. Igihe kigeze bati tubwire umwami. Avuga ko ari Kigeli.
Kayumba ka Rubibi? Aho ntiwasanga ari sogokuruza?
Oya. Ni undi. Yatwaraga i Bumbogo. Yari umutsobe.
Hari aho nasomye ku bijyanye n’intambara yo ku Rucunshu ko babanje kwica abiru.
Oya. Abega n’Abayiginya baricanye. Abiru bari ku ruhande rwa Rutarindwa barapfuye. Abayobotse Musinga ntibapfa.
Numva ngo wabaye adiministarteri i bwami? Ese ibiro byabagamo abakozi bangahe? Imirimo yawe yari iyihe?
Icyo gihe twari twaraganjwe mwana wa. Abakozi bari bake. Imirimo yari nk’uko usanga inzego zitandukanye ziriho ubu. Habaga umwami, hakaba abashefu, abasushefu bikagera ku rugo aho umugabo yari ashinzwe gushakira umuryango we imibereho yaronka bikamenywa n’umugore. Erega u Rwanda rwa kera rwari rukomeye mbere y’abazungu. Rwari rufite imiyoborere yarwo nk’uko muri Kongo, Ubugande n’ahandi hose bari bafite uburyo babayeho ukwabo. Abanyarwanda bagiraga umuco umwe, bakabandwa, bagaterekera…
Ese kubandwa no guterekera bitandukaniye he?
Kubandwa ni nko kubatizwa. Guterekera ni ya migenzo yo kwambaza abakurambere, gutanga ibitambo…
Oya. Abanyarwanda baba abahutu, abatutsi, abatwa bitwaga ayo mazina nk’uko abazungu bita ababo za “Dieudonné.” Uzi ko n’abagiriki bazwi ho kuba abantu ba mbere batekerezaga… ni bo babyikaga bagatekereza bati ese ko izuba rirasira hino rikarengera hirya buri munsi amasaha adahinduka ni bite? Bageze aho bibaza ku mana, bashinga ahantu ho gusengera bati aha ni ah’Imana itazwi. Iyo mana abanyarwanda bavugaga batazi, iyo yari yarayobeye abagiriki narayimenye. Nta handi iri hatari muri Bibiriya.
Ariko Bibiriya yazanywe n’abo bazungu batuganje. Nibwira ko Rudahigwa aha u Rwanda Kristu Mwami hari amasezerano yashyizweho umukono na kiriziya abaha ubutaka butari buto mu gihugu dore ko batunze bwinshi muri Afurika. Nta uyobewe ko Vatican ari imbaraga za politike.
Umva wivanga administration n’Imana. Amasezerano y’iki? Abazungu barategekaga, tukayoboka. Icyo nkubwira ni uko n’abanyarwanda bari bazi ko hejuru y’umwami hari imbaraga zirenze. Bati “Nyakugirimana.” Bari bazi ko n’umwami abeshejweho n’iyo mana. Bamwe bati ni Mungu, abandi bayita Dieu, abanyamerika bati ni God, abagande bati ni Katonda.
Ese abanyarwanda ntibyababereye urujijo kuba icyo bumvaga ko ari Imana cyaje gifite indi sura?
Ndakubwira ko twarozwe. Twigishishwe nabi. Abazungu baraturoze natwe turarogana. Hari benshi nayobeje mu gihe cy’imywaka 60 mbabwira ibitari byo nibwira ko ari ukuri.
Ni iki wababwiraga?
Ko Imana yapfuye. Imana irapfa se? Yhuuuuu!! Ubu namenye ukuri abatega isi batazi. Ubu ndi hejuru ya ba Rudahigwa, Kigeli, Kagame, Trump… Ndi hafi y’Imana. Ubu ni ko kuri nigisha.
Ibyo ari byo byose imyizere ya kera yari igamije icyiza.
Uvuze ikintu cyiza. Yari igamije icyiza ariko harimo ikibi. Hari umukrisitu utifuza kudakora icyaha se? Hanyuma se? Ntibirangira yacumuye?


text:
Kurya ipapayi cyane ndetse no kuyisiga inyuma ku ruhu ngo bifasha umuntu kugira uruhu rusa neza.
Hari inyungu eshanu ziboneka mu gukoresha ipapayi kenshi nk’uko bitangazwa na elcrema.com
Irwanya ibishishi ku ruhu
Mu gihe ufite ibishishi ku ruhu kandi wifuza kubirwanya ngo ugomba guhoza ipapayi mu bintu byawe bya ngombwa. Aha ngo ufata ipapayi ukayisya hanyuma umutobe wayo ukawisiga mu maso ugategereza isaha n’igice ukabona gukaraba mu maso.
Ifasha uruhu guhorana itoto
Ipapayi ngo ituma uruhu ruhora rutoshye kuko ngo ifasha mu gukuraho uturemangingo twapfuye ndetse n’ibindi bitagifitiye uruhu akamaro bigafasha uruhu kwisubira rugahora rworoshye.
Iha umusatsi vitamini
Ipapayi ifasha umusatsi wawe guhora usa neza. Ibi ngo ni mu gihe wafata ipapayi ukayivanga n’imineke ndetse na yawurute, ukabishyira mu mutwe, nyuma ukumuka mu mutwe ukamesamo n’amazi ashyushye nyuma y’iminota 30.
Ifasha umusatsi gukura neza
Niba wifuza ko umusatsi wawe ukura kandi neza ngo ni byiza ko ku ifunguro ryawe ibonekaho byibura gatatu mu cyumweru, ibi ngo birinda umusatsi kunanuka.
Ifasha kurwanya imvuvu
Mu gihe ufite imvuvu ngo gukoresha ipapayi mu mutwe byagufasha, aha ngo ni ugufata ipapayi ukayivanga na yawurute hanyuma ukabyifashisha mu gihe umesa mu mutwe nyuma ukaza kunyuguza umusatsi n’amazi meza.


text:
Muri iyi nyandiko ngufi, duhereye kubyanditswe n’umwe mu bahanga mu bumenyi bwerekeye imibanire y’abantu muri sosiyete (Sociologie), Umufaransa witwa Pierre Bourdieu (1930-2002), turashaka kwerekana ko uretse amafaranga, umutungo (capital) ushobora no gushingira ku bindi bintu bibiri nk’uko yabigaragaje.
Byose hamwe rero uko ari bitatu akaba ari byo, buri cyose ukwacyo cyangwa bikomatanye, mu by’ukuri uwo muhanga yerekana ko bishobora kugaragaza umutungo (capital) w’umuntu muri rusange.
Nibyo tugiye kwerekana, mu magambo magufi, mu mirongo ikurikira.
Umutungo (capital) ushingiye ku mafaranga (Capital économique)
Umutungo wo muri uru rwego ushingiye ku bintu byose umuntu aba atunze kandi akaba ashobora kubigurisha akabona amafaranga, cyangwa se inyungu mu mafaranga ibyobintu bishobora kubyara. Urugero ni nko kuba ufite inzu, ukaba wayigurisha cyangwa se ukayikodesha ukajya ubona amafaranga.
Nk’uko byumvikana neza kandi biboneka mu buzima busanzwe, hari uburyo bwinshi bunyuranye, tutagambiriye kurondora muri iyi nyandiko, bushobora gukoreshwa mu kumenya ingano cyangwa kubara uwo mutungo w’amafaranga umuntu ashobora kuba afite mu gihe iki n’iki. Ikindi kandi, nyiri uwo mutungo ashobora no kuwuraga abo ashaka, ugakomeza gukoreshwa n’abasigaye, kabone niyo nyirawo yaba atakiriho.
Umutungo ushingiye ku bumenyi (Capital culturel/intellectuel)
Uyu mutungo ushingiye ku bumenyi bunyuranye umuntu aba afite ariko cyane cyane ugashingira ku bumenyi akura mu mashuri aba yarize.
Nk’uko byumvikana rero, umutungo ushingiye ku bumenyi ugaragazwa cyane n’impamyabumenyi (diplômes) umuntu aba afite.
Biranumvikana kandi ko uyu mutungo atari ikintu umuntu yafata, mu buryo butaziguye ngo agihe cyangwa akirage abo ashaka. Dipolome y’umuntu ntishobora kuragwa undi ngo nawe azayikorereho.
Umutungo ushingiye ku mibanire (Capital social)
Umuntu yavuga ko uyu mutungo ushingira ku mibanire myiza cyangwa ubushuti umuntu aba afitanye n’abandi, akaba yashobora kuwubyaza inyungu, zifatika cyangwa zidafatika, mu gihe bibaye ngombwa.
Urugero ni nk’uko umuntu ashobora gukenera amafaranga kugira ngo akemure ikibazo kandi we bwite atayafite muri icyo gihe, ariko inshuti ye ikaba yakwemera kuyamuguriza.
Icyo tutabura kuvuga kandi ni uko, muri rusange, usanga bigoye cyane gushobora kugaragaza mu buryo bubarika ikigero cy’uyu mutungo ushingiye ku mibanire (relation). Ikindi kandi uretse umutungo umuntu ashobora kwishakira ubwe, akaba ashobora no kugendera kuw’umuryango we. Urugero ni nk’uko wakoresha ibirori (nk’ubukwe cyangwa ikindi) ukabitumiramo inshuti zawe bwite, ariko ugatumira n’inshuti z’umuryango wawe uvukamo.
Mbere yo gusoza iyi nyandiko, icyo twavuga ni uko iyo urebye muri sosiyete zose muri rusange, usanga hari isano ikomeye ndetse no kuzuzanya hagati y’ayo moko y’umutungo yose ndetse no mu byerekezo (sens/direction) binyuranye.
Birumvikana ko umuntu ufite umutungo mwinshi ushingiye ku mafaranga ashobora, we ubwe cyangwa abe, kwiga neza kandi mu mashuri meza akabona dipolome zifite agaciro ku isoko ry’umurimo, ibyo bigashobora gutuma abona akazi keza kandi kakamuha umushahara mwiza. Ubutunzi bw’amafaranga n’ibintu nabyo bishobora gutuma ugira ‘‘inshuti’’ nyinshi. Baravuga ngo « ukize baraza.»
Kuri buri muntu cyangwa se umuryango uyu n’uyu, iyo urebye iyo mitungo yose uyihurije hamwe nibyo byerekana icyiciro cy’imibereho uwo muntu cyangwa se umuryango uba uriho, mu gihe runaka.
Urugero rufatika, turebe hano mu gihugu cyacu ikigenderwaho kugira ngo umuntu cyangwa umuryango uyu n’uyu ushyirwe mu cyiciro cy’Ubudehe iki n’iki.
Dr Gasana Sebastien, Umwarimu muri Christian University of Rwanda (CHUR)


text:
23 GASHYANTARE 2018
U BURUSIYA
Urukiko rwo muri Oryol rwemeje ko Dennis Christensen akomeza gufungwa by’agateganyo
Ku itariki ya 22 Gashyantare 2018, umucamanza witwa Aleksey Rudnev, wo mu rukiko rwa Zheleznodorozhniy mu karere ka Oryol yemeje ko Dennis Christensen akomeza gufungwa by’agateganyo kugeza ku itariki ya 1 Kanama 2018. Christensen, aregwa gutegura amateraniro y’idini rivugwaho ko ari iry’agatsiko k’intagondwa. Yafashwe muri Gicurasi 2017, igihe abaporisi bazaga bagasesa amateraniro yari arimo.
Urubanza rwa mbere rwasomwe ku itariki ya 19 Gashyantare. Muri urwo rubanza, umucamanza ntiyahise yemera ibimenyetso impande zombi zatanze. Icyakora ku itariki ya 22 Gashyantare, umucamanza yanze ibimenyetso byose abavoka ba Christensen batanze maze ategeka ko afungwa by’agateganyo. Urwo rubanza ruzasubukurwa ku itariki ya 26 Gashyantare, saa munani n’igice z’umugoroba.
Abahamya ba Yehova bo ku isi hose bahangayikishijwe n’umuvandimwe wabo Christensen, kandi basenga basabira umugore we Irina, ko yakomeza kwihanganira kuba atari kumwe n’umugabo we. Christensen amaze amezi ikenda afunzwe by’agateganyo.


text:
Igaburo ryera rifite ubuhe buremere?
Ikibazo: Igaburo ryera rifite ubuhe buremere?
Igisubizo: Kwiga ibirebana n'igaburo ryera ni ingenzi cyane kubera uburemere iryo gaburo rifite. Araye ari bubambwe, umugoroba ubusanzwe wari uwo gusangira igaburo rya Pasika, Yesu yashyizeho irindi gaburo/isangira itorero ricyubahiriza na n'ubu. Ni umwanya ukomeye mu materaniro y'abakristo. Bidufasha kwibuka urupfu no kuzuka kwa Yesu kandi ko azagaruka mu minsi iri mbere.
Pasika yari umunsi mukuru udasanzwe kandi usumba iyindi yose mu migenzo y'Abayuda. Yibutsaga icyago cya nyuma cyagwiririye inzu ya Egiputa, ubwo buri mfura yo muri buri muryango yapfuye, ariko iz'Abisirayeli zikarokoka kubera amaraso y'umwana w'intama yabaga yatonyangirijwe ku nkingi y'umuryango wa buri nzu y'Abisirayeli. Uwo mwana w'intama nyuma yaho yarotswaga, hanyuma akarishwa umutsima udafunguye. Imana yari yarategetse ko ibyo bizakomeza kwizihizwa imyaka yose izakurikiraho. Iyo nkuru tuyisoma mu gitabo cyo Kuva 12.
Ubwo bari bagiye gusangira ibya Pasika rero, Yesu yafashe umugati, ashima Imana. Nyuma yaho arawumanyura awuha abigishwa be, agira ati: 'Uyu ni umubiri wanjye ubatangiwe. Mujye mukorera mutya kugira ngo munyibuke. N'igikombe akigenza atyo bamaze kurya ati 'Iki gikombe ni isezerano rishya ryo mu maraso yanjye ava ku bwanyu'.' (Luka 22:19-21). Nyuma yaho bararirimbye (Matayo 26:30), bahita basohoka bajya ku musozi wa Elayono. Aho niho Yesu yagambaniwe, nk'uko yari yabihanuye, na Yuda. Bukeye bwaho nibwo yabambwe ku musaraba.
Inkuru y'igaburo ryera tuyisanga mu mavanjili uko ari 4 (Matayo 26:26-29; Mariko 14:17-25; Luka 22:7-22; na Yohana 13:21-30). Intumwa Pawulo yaryanditseho mu 1 Abakorinto 11:23-29. Ariko aho Pawulo ahatanga umwanzuro tudasanga mu mavanjili: 'umuntu wese uzarya umutsima w'Umwami wacu, cyangwa uzanywera ku gikombe cye uko bidakwiriye, azagibwaho n'urubanza rwo gucumura ku mubiri n'amaraso by'Umwami. Nuko umuntu yinire yisuzume abone kurya kuri uwo mutsima no kunywera kuri icyo gikombe, kuko upfa kurya, akanywa atitaye ku mubiri w'Umwami, aba arīriye kandi aba anywereye kwishyiraho gucirwa ho iteka' (1 Abakorinto 11:27-29). Dushobora kwibaza icyo aha yashakaga kuvuga ubwo yakomozaga ku 'buryo budakwiriye'. Ashobora kuba yarashakaga kuvuga kwirengagiza ishusho nyakuri y'umutsima n'igikombe, wiyibagiza igiciro kidasanzwe Umukiza yatanze ngo aducungure. Cyangwa ni ukubikora nk'umuhango utagifite icyo utubwiye, cyangwa gufata iryo gaburo duhishe icyaha tutarihana. Dukurikije amabwiriza ya Pawulo, twari dukwiye kwisuzuma mbere yo kurya ku mutsima no kunywera ku gikombe cyera.
Ikindi kintu Pawulo avuga kitari mu mavanjili ni 'uko muzajya murya uwo mutsima mukanywera kuri icyo gikombe, muzaba mwerekana urupfu rw'Umwami Yesu kugeza aho azazira' (1 Abakorinto 11:26). Ibi byerekana ko hari ubwo iki gikorwa kizarangira ' ubwo Umwami Yesu azagaruka. Izo nkuru zose zitwereka ukuntu Yesu yakoresheje ibintu bisanzwe nk'ishusho y'umubiri n'amaraso ye, bigomba guhora byibukwa kandi byubahwa nyuma yo gupfa no kuzuka kwe. Ntabwo ryari ishusho ryacuzwe mu ibuye, ahubwo ni umutsima na wino!
Yavuze ko uwo mutsima usobanuye umubiri we ugiye kumanyurwa. Nubwo nta magufa ye yamanyuwe, umubiri we wishwe urubozo bikabije (Zaburi 22:12-17, Yesaya 53:4-7). Wino yerekana amaraso ye, yamenwe ubwo yicwaga ababajwe cyane. Nk'Umwana w'Imana utagira inenge, yujuje ubuhanuzi bwinshi bwo mu isezerano rya kera, bwasezeranyaga umucunguzi (Itangiriro 3:15, Zaburi 22, Yesaya 53). Ubwo yavugaga ati:'ibi mujye mubikora mu rwibutso rwanjye', yatangaga amabwiriza ko bigomba guhora bikorwa. Bikanatwibutsa kandi ko Pasika, yasabaga igitambo cy'umwana w'intama bishushanya intama y'Imana izatwara ibyaha by'abantu, yasohoreye muri icyo gihe Yesu yasangiraga n'intumwa ze. Isezerano Rishya ryasimbuye ira Kera ubwo Kristo, intama ya Pasika (1 Abakorinto 5:7), yatambwaga (Abaheburayo 8:8-13). Ibitambo ntabwo bigikenewe (Abaheburayo 9:25-28). Igaburo ryera ni ukwibuka ibyo Yesu yadukoreye kandi tunizihiza ibyo duheshwa n'igitambo cye.
English
Igaburo ryera rifite ubuhe buremere?


text:
Igituma abaturage badahuriza hamwe ngo bave kuri uru rubaho, ni uko bagishidikanya ku mwanzi nyawe bafite. Naho ubundi ak’umunyagitugu yahanantuka mu isegonda rimwe gusa.
IBANGA RYA 9: Kumenya gutandukanya inshuti n’umwanzi w’igihugu
Burya rero ihurizo ryubakirwaho politiki iyo ariyo yose ni ugutandukanya inshuti n’umwanzi w’igihugu . Si Paul Kagame wadukanye iby’uko muri politiki havugwa cyane UMWANZI, biri muri kamere y’umurimo wa politiki ! Hatabayeho uwo mukino wo gutandukanya incuti n’umwanzi kugira ngo haboneke uburyo busobanutse bwo gukumira umwanzi cyangwa kumwivuna, politiki(=kubungabunga imibereho myiza y’abenegihugu) ntiyashoboka.
Tuzi twese ko igitera abantu kwemeza ko bafitanye isano ikomeye yo kuba abenegihugu kimwe(nationaux), ari ukugira ngo bitandukanye n’abanyamahanga. Kugira ubwenegihugu (nationalité) hari uburenganzira, ububasha bwinshi n’inshingano biguha, umunyamahanga atagira cyangwa se abuzwa kugira, twavuga nko kugira uruhare mu mirimo bwite y’ubutegetsi bw’igihugu ! Uretse mu Rwanda rw’iki gihe, nta kindi gihugu cyemerera abanyamahanga kugira uruhare rukomeye nko mu buyobozi bw’ingabo z’igihugu cyangwa mu buyobozi bwite bwa Leta….
Kenshi rero umunyamahanga, kuko adasa n’ abenegihugu, ni we wa mbere ugenwa nk’umwanzi w’igihugu, kuko aba afite inyungu zivuguruza izacu abenegihugu, akaba ndetse ashobora kudusenyera, iyo abiboneye uburyo. Niyo mpamvu Leta iyo ariyo yose ikora uko ishoboye ikagira ingabo z’igihugu zigomba guhora ziteguye gusenya ingufu z’umwanzi. Gutangiza intambara ni inshingano ikomeye ya Leta.
N’iyo hatariho intambara iyi isesa amaraso, politiki yo ihora ari intambara. Abanyapolitiki nyabo ntibagoheka, bahora bashishoza kugira ngo batahure hakiri kare umwanzi w’igihugu n’amayeri ye, babone uko bamurwanya atarabasenyera. Niyo mpamvu n’amagambo (vocabulaire) akoreshwa muri politiki ahora asa n’aho ari gashozantambara (polémique), atandukanye rwose n’akoreshwa mu nsengero, kwa muganga, mu isoko…..
IBANGA RYA 10 : Umwanzi w’igihugu ni nde ?
Reka tubanze dutandukanye ibintu :Iyo Bibiliya igize iti mukunde abanzi banyu bivuga iki ? Ururimi rw’ikilatini rugira amagambo 2 akoreshwa mu kuvuga umwanzi : hari inimicus: ni umwanzi wanjye ku giti cyanjye; hakaba na hostis: umwanzi w’igihugu.
Mu ivanjili ya Matayo 5, 44 n’iya Luka 6, 27, Yezu yaravuze ati :”diligite inimicos vestros : Nimukunde abanzi banyu“. Dore akoresheje ijambo inimicos ntabwo akoresheje hostes . Byumvikane ko umwanzi Yezu adushishikariza gukunda ari umwanzi wanjye ku giti cyanjye. Ibiduteranya dushobora kubiganiraho twembi, tukiyunga ndetse tukaba twakundana. Ntabwo Yezu abwira abamwumva ngo nimukunde abanzi b’igihugu cyanyu (hostes) kandi mubafashe kugisenya ! Ahubwo umuntu ukunda Imana agomba guhora yiteguye no kuba yamena amaraso ye arengera igihugu cye !Amateka y’intambara ziswe “Croisades” ashimangira ubwo buryo bwo kumva ibintu.
IBANGA RYA 11 : Ibiranga umwanzi w’igihugu
Mu by’ukuri Umwanzi w’igihugu ukwiye kurwanywa ni wawundi utera igihugu akica abenegihugu ; ni utera igihugu agasahura umutungo w’abenegihugu kugira ngo bo bicwe n’inzara ; ni wawundi uhungabanya koko umutekano w’abanyagihugu, agateza intugunda, akababuza amahwemo ; Umwanzi w’igihugu ni uhonyora uburenganzira bw’ibanze bw’abanyagihugu akababuza kwishyira no kwizana mu gihugu cyabo.Uwo ni we mwanzi w’igihugu kuko abangamira inyungu rusange (interêt général) z’abanyagihugu bose, cyangwa iz’igice kimwe cy’abanyagihugu, akazisimbuza inyungu ze bwite.
Umwanzi ashobora gutera aturutse hanze y’igihugu cyangwa imbere mu gihugu. Umwanzi ashobora kuba umunyamahanga cyangwa umunyagihugu wigize kagarara, akitandukanya n’abavandimwe basangiye igihugu bityo akihindura nk’umunyamahanga!
IBANGA RYA 12 : Amakosa 4 umuyobozi w’igihugu agomba kwirinda
Ikibazo gikomerera abanyapolitiki bo mu bihe byose n’ahantu hose ni ukumenya kugena umwanzi w’igihugu uwo ari we, kandi ntibamwibeshyeho. Hari amakosa ane akomeye cyane umuyobozi w’igihugu atagomba gukora :
1. Kwibeshya ku ncuti ukayita umwanzi.
2. Kwibeshya ku mwanzi ukamwita incuti, ukamutuza mu mbere!
3. Gufata umwanzi wawe ku giti cyawe ukamwita umwanzi w’igihugu
4.Gufata igice kimwe cy’abenegihugu ukacyita abanzi b’igihugu.
Impamvu aya makosa akomeye ni uko asenya igihugu ku buryo budasubirwaho. Iyo ubutegetsi bumaze kugena umwanzi w’igihugu, hahita hakurikiraho kurundanya ingufu za Leta zimurwanya. Iyo Perezida nka Paul Kagame afashe abanzi be ku giti cye, bamwe bafitanye udukimbirane dusanzwe dukomoka mu Rugano, akabarwanya akoresheje ingufu za Leta, aba abakabirije cyane, ni akarengane kabi.
Iyo Umukuru w’igihugu afashe igice kimwe cy’abanyagihugu kikitwa Inyangarwanda (Abatutsi) cyangwa Ibipinga (Abahutu), aba atangije umwiryane mu benegihugu uyu bita guerre civile. Ingufu zose zakagombye kubaka igihugu zijya mu byo guhanganisha abaturage, ibikorwa by’amajyambere bigasenywa, igihugu kikajya mu icuraburindi. Ushaka kumva uko jenoside itegurwa ikanashyirwa mu bikorwa yahera aho !
IBANGA RYA 13 : Ni ngombwa rwose kutibeshya ku mwanzi w’igihugu
Ni ngombwa rwose kutibeshya ku mwanzi w’igihugu. Nko muri iki gihe, iyo nitegereje Urwanda mbona neza ko umwanzi KABOMBO w’igihugu atari FDLR, kuko tumaze kubona neza ko Paul Kagame ahamagara abagize uwo mutwe w’inyeshyamba, igihe cyose abakeneye, bakaza, bagafatanya na we mu butegetsi bw’igihugu, ntagire n’igihano abagenera kandi yajyaga avuga ko azi neza amahano ngo basize bakoze ! Iyo Umunyagitugu Paul Kagame yihandagaza akabita abanzi b’igihugu, aba agamije kurangaza Abanyarwanda gusa nta kindi! N’iyo atubeshye ngo agiye muri Kongo kubarwanya, twamenye ko icy’ingenzi kiba kimujyanyeyo ari ugusahura amabuye y’agaciro, maze abana b’Abanyarwanda bagatikirirayo mu nyungu ze bwite.
Umwanzi w’igihugu si Kayumba Nyamwasa na bagenzi be ! Icyakora bashobora kuba ari abanzi ba Paul Kagame ku giti cye kuko bigeze kuba mu ncuti ze ! Kubagerekaho umuzigo wo kuba abanzi b’Urwanda ni ukubakabiriza no kubaharabika, no kurangaza Abanyarwanda. Kubarwanya hakoreshejwe ingufu za leta ni icyaha gikomeye gishobora kwitwa détournement de pouvoir ! Akayabo k’amafaranga akoreshwa mu kubahiga no kugerageza kubarasa yarihira abana b’abakene batari bake bakiga kaminuza!
Umwanzi w’Urwanda si Victoire Ingabire, si Bernard Ntaganda, si Deogratias Mushayidi bazira gusa kuba baragerageje kuvuga icyo batekereza, nta zindi gahunda mbisha bafitiye Urwababyaye, nta n’izindi ngufu bifitiye zo kugirira Abanyarwanda nabi ! Uwo mutavuga rumwe muri politiki (simple adversaire), si umwanzi w’igihugu byanze bikunze. Umwanzi w’Urwanda si abatinyuka kuvuga cyangwa kwandika amakosa n’amahano y’ingoma y’umunyagitugu Paul Kagame n’agatsiko ke k’abahotozi.
IBANGA RYA 14 : Umwanzi w’Urwanda ni nde ?
None se Umwanzi w’Urwanda, dukwiye twese guhagurukira, tukamurwanya twivuye inyuma yaba ari nde muri iki gihe ? Aho UMWANZI KABOMBO w’igihugu cyacu ntiyaba ari Paul Kagame n’agatsiko ke k’abicanyi bakomeje guhekura Urwanda no kurusahura ? Igisubizo ni yego.
Biracyaza…
Niba ufite icyo ushaka gusobanuza, watwandikira kuri aderesi ikurikira:
ishema_party@yahoo.fr cyangwa se ugasura urubuga http://www.ishemaparty.mobiukatwandikira ukoresheje uburyo bwateganyijwe. Ushobora no gusura imbuga zacu kuri facebook.


text:
Korali Shalom ikorera umurimo w'Imana kuri ADEPR Nyarugenge ahazwi cyane nko mu Gakinjiro ahasanzwe habarizwa korali Hoziyana yanditse amateka muri iki gihugu dore ko ari imwe mu zikunzwe cyane mu Rwanda by'umwihariko muri ADEPR. Iki gitaramo cyabereye mu ihema rya Serena Hotel, kirangwa n'umuziki w'umwimerere uryoheye amatwi n'amaso y'abari muri iki gitaramo “Yesu Turagukurikiye Live Concert" cyo kubyina itsinzi y'ikaruvari aho Shalom yari irimo no gufata amashusho ya album yayo nshya izamurikwa umwaka utaha muri 2018.
Korali Shalom mu gitaramo iherutse gukorera Serena Hotel i Kigali
Kuba korali Shalom yarakoze igitaramo nk'iki kiri ku rwego rwo hejuru ntifatanye na korali Hoziyana yayibanjirije mu murimo ndetse bakaba babarizwa mu rusengero rumwe (ADEPR Nyarugenge), ukongeraho no kuba Hoziyana ari korali yubashywe cyane muri ADEPR, ukabihuza n'amakuru agera ku Inyarwanda.com avuga ko aya makorali yombi ashobora kuba atabanye neza dore ko ngo buri imwe yirwariza yaba ku byuma no ku bindi korali ikenera, Inyarwanda twabajije perezida wa korali Shalom impamvu batafatanyije na Hoziyana, Bwanakweli Richard adusubiza muri aya magambo:
Hoya twabwo dufitanye beef (kutumvikana) twatumiye amakorali yose yo muri Kigali, ari Hoziyana irahari, kumanura za Cyahafi, Gitega ahantu hose twatumiye amakorali menshi kandi yose arahagarariwe abaperezida bayo barahari n'abaririmbyi bayo barahari. Hoziyana kugeza uyu munsi ntabwo twagirana beef, ni abantu beza kandi twigiye ku birenge byabo, ni bakuru bacu kandi turabakunda, nta n'ikintu cyatuma hari igisika cyaza hagati yacu kuko twese turi abakozi b'Imana kandi dutahiriza umugozi umwe kandi twamaze gusobanukirwa neza yuko dufite ingororano ku Mana, ni yo mpamvu tutagomba kugira ikintu cyadutandukanya.
UMVA HANO ICYO PEREZIDA WA KORALI SHALOM YATANGAJE
Korali Hoziyana yo muri ADEPR Nyarugenge mu Gakinjiro
Korali Shalom yashinzwe mu mwaka wa 1986 itangira ari korali y’abana bato. Icyo gihe muri ADEPR Nyarugenge hari korali nkuru imwe ariyo Hoziyana.Mu mpera z’uyu mwaka wa 2016, Korali Shalom yamuritse umuzingo wa mbere w’indirimbo z’amajwi n’amashusho. Iyi korali igitangira yitwaga korali Umunezero ikaba yari igizwe n’abana bato. Mu 1986, ubwo abari bayigize bari bafite imyaka iri hagati ya 15-17 yaje kuba korali y’urubyiruko, icyo gihe mu Gakinjiro haza indi korali yitwaga korali Cyahafi kuri ubu yitwa Baraka ari nayo yahise iba iya kabiri. Mu 1990 baje kwemererwa n'itorero ryabo kwitwa izina, bahita bitwa Shalom choir.
Igitaramo cya korali Shalom cyaritabiriwe cyane
UMVA HANO ICYO PEREZIDA WA KORALI SHALOM YATANGAJE


text:
Uwamahoro Bonaventure yatorewe kuba Umuyobozi w’Akarere ka Nyamagabe, kuri uyu wa 9 Gashyantare 2018, asimbuye Mugisha Philbert wahagaritswe kuri uwo mwanya mu Ugushyingo 2018.
Uwamahoro yatowe n’abajyanama b’Akarere ka Nyamagabe nyuma y’uko taliki 03 Gashyantare 2018 yari yatowe n’abaturage bo mu Murenge wa Kamegeri kuba umujyanama ubahagarariye mu nama Njyanama y’Akarere asimbuye Philbert Mugisha wahagaritswe.
Yatowe ku majwi 324 naho Marie Louise Mujawayezu bari bahanganye agira 13mu bajyanama 337 b’imirenge batoye.
Mbere y’uko atorerwa kuba Umuyobozi w’Akarere, Uwamahoro yabanje kurahirira kuba Umujyanama w’Akarere ka Nyamagabe nk’uko anategeko abiteganya.
Uwamahoro Bonaventure yari asanzwe ari umuyobozi w’Igenamigambi, ushinzwe amahugurwa no kubaka ubushobozi bw’Abakozi muri Minisiteri y’Abakozi ba Leta n’Umurimo (MIFOTRA kuva muri Kamena 2012.
Mu Ugushyingo 2017, Inama Njyanama y’Akarere ka Nyamagabe yahagaritse uwari Umuyobozi w’Akarere, Mugisha Philbert, nyuma y’igihe kigera ku cyumweru atawe muri yombi akekwaho ibyaha birimo kunyereza umutungo wa Leta no gutanga amasoko mu buryo bunyuranyije n’amategeko.
Icyo gihe Perezida w’Inama Njyanama y’Akarere ka Nyamagabe, Ndahindurwa Fiacre, yabwiye IGIHE ko bakoze inama tariki ya 18 Ugushyingo 2017, bafata icyemezo cyo guhagarika Meya muri Njyanama nyuma yo gusanga hari amakosa yakoze.
Ndahindurwa yavuze ko Umujyanama atorwa kubera ubunyangamugayo, bityo ko Mugisha kuba yarageze aho atabwa muri yombi nta bunyangamugayo bwari bukimurangwaho.
Abajijwe impamvu bamusezereye kandi ubutabera butaramuhamya icyaha, Ndahindurwa yavuze ko ibyo bakoze bijyanye n’amahame ya Njyanama, bityo ko ubutabera nabwo buzakora ibyabwo.
Yagize ati “Twebwe ntabwo turi abacamanza, twamusezereye. Twe nka njyanama biba bisebeje, igihe rero dufashe icyemezo nk’icyo bakamugira umwere, ubwo byazagira izindi ntera bifata.”
Gusa nyuma yaho mu kwezi k’Ukuboza 2017, urukiko Rukuru urugereko rwa Nyanza rwategetse ko Philbert Mugisha arekurwa kuko rwasanze ari umwere ariko ntiyasubiye mu kazi kuko Inama Njyanama y’Akarere yari yaramaze kumusezerera.
Uwamahoro Bonaventure w’imyaka 40 watorewe kuba Umuyobozi w’Akarere ka Nyamagabe yavukiye mu Murenge wa Mugano; ni umugabo wubatse ufite umugore umwe n’abana batatu.
Afite impamayabushobozi y’icyiciro cya gatatu cya Kaminuza (Master’s Degree) mu bijyanye n’iterambere yakuye mu Busuwisi mu 2010.


text:
Alarm Ministries yanejeje abari bitabiriye igitaramo yateguye cyo gushyira ahagaraga umuzingo w’indirimbo z’amashusho
Kuri iki cyumweru , kuwa 25 werurwe , Itsinda ry’abaramyi ryitwa Alarm Ministries ryongeye guhembura imitima yabari bitabiriye igitaramo cyiswe” Turakomeye concert” Iki gitaramo cyabereye kuri Kigali Serena Hoteli guhera ku isaha ya sa kend(15h00).
Muri iki gitaramo cyitabiriwe n’abantu barenga igihumbi harimo abayobozi muri guverinoma,ababishop n’abapasiteri harimo nabaje baturutse mu bihugu byo hanze.
Iki gitaramo cyateguwe n’itsinda ry’abaramyi ryitwa Alarm Ministries hagamijwe gushyira hanze umuzingo w’indirimbo z’amashusho(video).
Uyu muzingo washyizwe ahagaragara ugizwe n’indirimbo 12 murizo twavuga: Turakomeye, Hashimwe izina rya Yesu, Izina rya Yesu Kristo, Byiringiro, Mungu Ni yuleyule, Jehova Ushyizwe Hejuru, Ni umugisha Ukomeye Kumenya Yesu, , and Mwokozi wetu ni mwamba bora.
Apotre Dr Paul Gitwaza wigishije ijambo ry’Imana
Mu ijambo ry’Imana , Apotre Dr Paul Gitwaza yibukije abari bitabiriye iki gitaramo ko Imana yaremye abantu bayo kugirango bayiramye, bayihimbaze kandi ko bikwiye nk’abizera kuramya Imana n’umutima ukunze kandi uyitunganiye.
Uturutse I bumoso Edouard Bamporiki (National Itorero Commission Chairman)
Apotre Dr Paul Gitwaza arimo nawe yariyitabirire iki gitaramo
Bizimana patient yariyafashijwe n’indirimbo zaririmbwaga
Anita Pendo uzwi cyane nk’umunyamakuru nawe yariyitabiriye iki gitaramo yafashijwe cyane, arimo ajyana n’injyana
Bishop Innocent Rugagi nawe yariyitabiriye iki gitaramo


text:
inshamake y’igitabo cya kabiri cya samweli
Inshamake y’ibiri muri iki gitabo
• 1: Dawidi aborogera Sawuli na Yonatani
• 2-5: Umwami Dawidi i Heburoni, hanyuma i Yerusalemu gutegeka Abisirayeli bose.
• 6-10: Isanduku y’Isezerano i Shilo. Gutsinda kwa Dawidi, agirira neza abo mu muryango wa Sawuli.
• 11-13: Dawidi acumura, Natani abimugayira. Guhunga kw’Abusalomu.
• 14-18: Kugoma kw’Abusalomu. Dawidi ahunga Abusalomu. Urupfu rw’Abusalomu.
• 19-21: Dawidi agaruka ; abaryojwe inabi yabo no kwihoranira .
• 22-23: Indirimbo n’ibikorwa by’umunezero.
• 24: Dawidi abara abantu akabihanirwa. Igicaniro cyubakwa ku mbuga ya Arewuna.
Inyigisho y’ingenzi iri mu gitabo cya Samweli
Igitabo kiribanda ku bintu by’ingenzi biranga ubuzima bwa Samweli, Sawuli na Dawidi mu gusohoza umugambi w’Imana. Buri wese muri abo batatu anyura mu gihe cyo kwigishwa. Imirimo yabo hari aho ihurira. Habanza inkuru za Samweli, uko yatangiye (1 Sam 1-7) umurimo we nk’Umuhanuzi, (1 Sam 8-25). Muri icyo gihe ni ho haboneka gusigwa amavuta kwa Sawuli ngo abe Umwami, ndetse n’ibyabanjirije gutangarizwa kwe Abisirayeli ku mugaragaro (1 Sam 8-10).
Ni mu ntangiriro y’ubwami bwa Sawuli tubonamo isigwa rya Dawidi ariko mu ibanga (1 Sam 16). Nyuma y’urupfu rwa Samweli na Sawuli, igitabo cya kabiri cya Samweli kivuga inkum za Dawidi nk’Umwami (2 Sam 2-21). Igitabo cya Samweli gihera i Shilo; ni ho ubuturo bwera bw’igihugu cyose bugaragaza uko bitonderaga amategeko y’Uwiteka (reba Zab 105:45); ni naho batambiraga ibitambo ni ho ihema ryera, Igicaniro ndetse n’abatambyi babaga.
Elukana na Hana bubahaga Imana. Ni ho baturiye Umwana wabo Samweli ngo ajye akorera Uwiteka ubuzima bwe bwose. Uko kwiyegurira Uwiteka kwari ikimenyetso cy’amategeko ya Mose yabatandukanyaga n’abapagani bari baturanye. Mu gihe cya Samweli, urwego rw’abahanuzi rwarazamutse cyane. Yakundaga kuzenguruka mu gihugu cyose cy’Isirayeli abacira Imanza (1 Sam 7:16-17), akagenzura amashuri y’abana b’abahanuzi (1 Sam 19:18-24). Ibyo byatumaga abantu bakomeza gusenga Uwiteka bafite umurava. Samweli yanditse "imihango y’ubwami" (l Sam 10:25; reba Guteg 17:14-18-20); bityo ategura inzibacyuho hagati y’ubutegetsi buyobowe n’Uwiteka n’ubutegetsi bwa cyami.
Ubwo Dawidi yimaga ingoma, umuhanuzi amuhanurira ko azajya agira umusimbura ku ngoma umukomokaho (2 Sam 7) muri bo hazavamo uzategeka ubwami butazagira iherezo. Ni bwo isezerano Yuda yahawe (Itang 49:10) ryujujwe ubwo Yesu yavukaga (Luka 1:69; 2:11). Amategeko ya Mose ntagaragara mu buryo bufututse, nyamara hari bimwe biyerekezaho. Amategeko amwe asa n’aho yataye agaciro. Umunsi uvugwa mu Guteg .18: 18 wari utaraza, ariko wari wegereje.
Mu gitabo cya Samweli havugwamo ibitambo bikongorwa n’umuriro, n’ibitambo by’ishimwe. Amabwiriza ajyanye n’ibitambo arasobanutse (1 Sam 2:12-17; 9:24; 15:15, 22; 2Sam24:25). Tubona Ihema ry’ibonaniro, isandukau y’isezerano, abakerubi, umubabwe uhumuraneza n’imitsimayo kumurikwa (ISam 2:22, 28; 4:4; 21:4).
Aroni n’Abarewi bavugwamo (1 Sam 2: 27; 6: 25; 2 Sam 15: 24), itegeko rirebana n’ amaraso (1 Sam 14: 32) ni uburyo bwo kuriha kane (2 Sam 12: 6). Kuba ayo mategeko atatanye adomaho urutoki hato na hato, nuko yari afite akamaro. Imana ivugwa mu gitabo cya Samweli nk’Imana itegeka ibiba ku bagaragu bayo, ngo isohoze imigambi yayo. Nko muri 1 Samweli 2: 35 hagira hati "Nzihagurukiriza umutambyi wiringirwa ..."muri 1Sam. 2: 8 "Uwiteka ashyira hejuru abatindi abakuye ku cyavu". Ibyo bisa n’ibyo dusoma mu Bacamanza 2: 18 "Uwiteka yabahaga abacamanza" muri byose ni Uwiteka ugira icyo akora.
Ibintu bitatu by’ingenzi biranga Uwiteka biboneka mu gitabo cya Samweli, ari byo gukiranuka, ukwera n’imbabazi. "Ubuntu bw’ Imana" (2 Sam 9:3;10:2;3:8; 9:1; 24 : 14):"kwera"(lSam 2:2 ; 21:5 ); "gukiranuka"( 2 Sam 23:3)biboneka muri Samweli Samweli na Dawidi baharaniye cyane amategeko y’ubutungane ko yubahirizwa. Kuri bo ibyo ni ishingiro rifatika ry’ukuri guhoraho kw’Imana. No mu kurwana ko ku ndunduro batsimbura Sawuli (1 Sam 15), Samweli yasobanuriye Sawuli ukuri kw’ivanjiri (verite d’evangile) ko kumvira amategeko biruta imihango y’idini, ati "kumvira kuruta ibitambo" kubaha isanduku y’isezerano ntibisimbura kumvira amategeko yanditse ku bisate by’amabuye (1 Sam.4:5; 2 Sam. 6: 21).


text:
Ibi Umukuru w’Igihugu yabigarutseho kuri uyu wa Gatatu ubwo yatangizaga Umwiherero w’Abayobozi b’Inzego z’ibanze ugiye kumara iminsi itatu ubera mu ishuri rya FAWE mu Karere ka Gasabo.
Perezida Kagame yavuze ko abayobozi bakwiye kuba ku isonga ry’abashaka ibisubizo by’ibibazo igihugu gifite, bakareka kwireba ku giti cyabo ahubwo mu byo bakora bagatekereza ku bo bayobora mbere ya byose.
Yagize ati “Ntabwo abayobozi baberaho kwireba, buri wese afite uko agomba kwireba, urireba, ureba umuryango wawe, uko wabaho ariko iyo uri umuyobozi ugomba kumva ko kugira ngo ubeho neza n’abawe, ugomba kuba utekereza n’abandi uko babayeho, uko babaho neza. Ntabwo wabaho neza wenyine. Iyo ushatse kubaho wenyine abandi utabatekereza, nibabaho nabi bizakugiraho ingaruka, nawe ntabwo uzamera neza, ntabwo wamera neza.”
Yakomeje avuga ko abayobozi bakwiye kumenya ibibazo igihugu gifite, bakaba aba mbere mu gushaka uko bikemuka. Yatanze urugero ku kibazo umuturage wo mu Ntara y’Uburasirazuba yigeze kumugezaho avuga ko abura uko avoma kuko inzira yanyuragamo yafunzwe na nyir’uwo murima.
Yavuze kandi ko hari umuntu wigeze kumubwira ku mugambi w’abashaka guteza ibibazo u Rwanda bahereye mu baturanyi, impande zose ku buryo rubura uko rwinyagambura.
Ati “Hari umuntu wigeze kumbwira abatarifurizaga ineza u Rwanda, ko gahunda yabo ari ukutuzengereza ibibazo ngo batunige […] ndamubwira nti u Rwanda…uzi amavuta y’inka, uyafashe ukayakanda aca mu myanya y’intoki. Iyo umuntu ambwiye atyo ntangira gutekereza uburyo utamfata ngo umperane, ntabwo byakunda. Ndashaka twese ko ariko dutekereza, ntabwo byatekerezwa n’umuntu umwe. Igihugu iyo hari abagifitiye imigambi nk’iyo…ugomba gushaka uko duhumeka, tugakorera kandi gushaka uko ibyo twabirenga tugatera imbere.”
Yongeyeho ati “Uburyo bwo kumenya ibibazo dufite nk’igihugu, no gushaka ibisubizo by’ibyo bibazo kandi haba hari uburyo, tugomba gutekereza ndetse nk’u Rwanda tugomba gukora mu buryo budasanzwe. Ugiye gutekereza, ugakora nk’uko abandi badafite ibibazo nk’ibyawe, ubwo ugomba kuba udatekereza, udakora neza.”
“U Rwanda rutari ku Nyanja, nirushaka gutekereza cyangwa rugakora nk’abari ku Nyanja nini, rwaba rutekereza nabi, rukora nabi. Wowe ubwawe urashaka kwibuza uko uhumeka, uko ubaho.”
Minisitiri w’Ubutegetsi bw’Igihugu, Francis Kaboneka, yatangaje ko uyu mwiherero ubaye nyuma y’itorero ryahuje abayobozi b’inzego z’ibanze mu myaka ibiri ishize i Gabiro aho bemeranyije ko buri myaka ibiri bajya bahura bakisuzuma barebera hamwe aho ‘twagize intege nke, aho tutashoboye gutanga serivisi nziza ku baturage’.
Minisitiri Kaboneka yakomeje avuga ko kuva gahunda yo kwegereza ubuyobozi abaturage yashyirwaho, abangana na 87% bayishimira kuko bakagishwa inama mu bibakorerwa.
Abangana na 75% bagaragaje ko bahawe serivisi zihuse, 76% bizera serivisi bahabwa, 79% berekanye ko ubuyobozi bwita ku byo bakorerwa.
Icyo gihe kandi ngo mu 2001, miliyari 49, 7 z’amafaranga y’u Rwanda niyo yashyirwaga mu nzego z’ibanze nk’ingengo y’imari naho mu 2007 akaba yari ageze kuri miliyari 440.3.
Uyu mwiherero witabiriwe n’abayobozi 1300 barimo abanyamabanga nshingwabikorwa b’imirenge, abajyanama b’uturere n’Umujyi wa Kigali, abanyamabanga nshingwabikorwa b’uturere ndetse n’abakuriye inzego zitandukanye mu turere; ugomba kureberwamo ibijyanye n’ishyirwa mu bikorwa rya gahunda z’iterambere ry’igihugu.
Amafoto: Village Urugwiro


text:
Abaturage b’utugari twa Murya na Nyenji mu murenge wa Nzahaha mu karere ka Rusizi ,bavuga ko bashyira imbaraga nyinshi mu kongera umusaruro w’ubuhinzi ariko kutagira imashini zuhira imyaka bigakomeza kubabera imbogamizi.
Iki kibazo bongeye kukigaragaza ubwo muri aka kagari ka Nyenji hizihirizwaga umuganura ku rwego rw’aka karere, aho abaturage bavuze ko ibyo bagezeho mu buhinzi iyo bagira imashini zuhira baba barabikubye inshuro 4.
Bavugamenshi Gérard utuye mu mudugudu wa Ruganzu,mu kagari ka Nyenji muri uyu murenge, avuga ko bahagurukiye kongera umusaruro mu buryo bwose bushoboka,dore ko uyu murenge ari n’ikigega gikomeye cy’akarere ka Rusizi kose ku musaruro ukomoka ku buhinzi, bakaba bari biyemeje kubyaza umusaruro ubutaka bwose buhingwa cyane cyane ubw’ibishanga,ariko uburyo buhiramo imyaka bukaba ari ubwa gakondo budashobora kugira aho bubageza.
Yagize ati’’ duhinga ku bwinshi ibihingwa ngandurarugo,ndetse n’ibikoro n’amateke bitangiye gucika ahandi twe turabigira. Dufite ibishanga byinshi kandi binini twagombye kubyaza umusaruro ku buryo bufatika kandi n’imusozi imbuto z’ibinyomoro, marakuja n’izindi turazihinga cyane,ariko ikibabaje ni uko tucyuhira mu buryo bwa gakondo dukoresheje amashyi,rozwari, cyangwa imipira iduhendera ubusanga nta n’umusaruro iduha,tubonye imashini zuhira tukaba twiteguye gukuba inshuro 4 umusaruro wose tubona’’
Yakomeje agira ati “ikindi kitugora ni imihanda ya hano kuko idakoze neza kandi abaturage ntitwabibonera ubushobozi,cyane cyane mu bihe by’imvura usanga kugera ino bigoye,dufashijwe gutunganya imihanda yacu byatuma n’imodoka ziza gutwara umusaruro wacu ntudupfire ubusa.’’
Umuyobozi w’akarere ka Rusizi wungirije ushinzwe imibereho myiza y’abaturage, Nsigaye Emmanuel, yabwiye Bwiza.com ko ikibazo cyabo gifite ishingiro urebye uburyo bagombye kweza bakabangamirwa n’izi nzitizi,ariko ko hari gahunda ya Leta isanzwe ho yo gukorana n’amakoperative yabo kuri gahunda ya nkunganire.
Ati “hari uburyo buriho,abaturage iyo bishyize hamwe,bakaba bahinga koko ubuso runaka,cyangwa umuturage ku giti cye wabikenera,hariho gahunda dufatanije na RAB ku buryo boroherezwa kubona ibikoresho byo kuhira kandi ku giciro gito, tukaba tugiye gukorana n’aba baturage,tubibakangurire,tubafashe babashe kubyaza umusaruro ufatika ubutaka bwose bafite.’’
Ubwo bamurikaga umusaruro wabo banawuganura ho,senateri Mushinzimana Appolinaire wari wifatanije na bo, yavuze ko mu gihe kitarenze imyaka 2 iki kibazo kizaba cyakemutse,aboneraho kubasaba gukomeza gukoresha uburyo bwose bafite ngo babashe kubyaza umusaruro ubutaka bwose buhingwa.
Bahuwiyongera Sylvestre/ Bwiza.com


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Uru rwenya rwitwa : IGITUBA CYA MUGITONGO
Umugabo yasweye umugore we mu rukerera (bimwe bita inzingakirago), ubwo bari baryamanye n’umwana wabo w’umuhungu watangiye ├ęcole gardienne ; ubwo ariko yari aziko asinziriye. Nuko araswera, aranyaza ; arangije abwira umugore we ati : « ariko IGITUBA CYA MU GITONDO kiraryoha wee » ubwo wa mwana arabyumva aricecekera. Papa we amaze kujya ku kazi, wa mwana yanjama nyina ati : « Mpa ku gituba cya mugitondo kuko papa numvise avuga ko kiryoha !! » Nyina biramuyobera ashaka icyo asubiza umwana biramuyobera arangije abwira umwana ati : « Ihangane ndakiguha ugiye ku ishuri ». Ubwo nyina aramuherekeza agiye ku ishuri anyura kuri Kiosque amugurira Cake (keke) aramubwira ari : « Ngaho akira igituba cya mugitondo !! »
Ubwo umwana aracyakira (igituba cya mu gitondo) (keke) nyina amuguriye agenda akirya ajya kwiga yumva koko kiraryoshye nk’uko papa we yabivuze.
Batangiye kwiga ; muziko hari igihe umwarimu akoresha ibyo bita ivumbura matsiko bitewe n’icyo agiye kwigisha ; mwarimu yabajije abanyeshuri ikintu kiryoha, wa mwana atera hejuru urutoki cyane mwarimu aramubaza ; wa mwana arasubiza ati « ikintu kiryoha cyane ndakizi ni IGITUBA CYA MU GITONDO » mwarimu amera nk’ukubiswen’inkuba abaza umwana ati « ngo ni igiki ?!! » umwana ari ni IGITUBA CYA MU GITONDO !!!
Mwarimu ati : « ninde wakiguhaye ?
Umwana ati : « ni mama !!!»
Mwarimu ati : « yakiguhereye he ? »
Umwana ati : « kuri kiosque »
Ubwo nta kundi umwarimu yatumwe umwana mama we kugira ngo asobanure ukuntu aha umuhungu we IGITUBA CYA MU GITONDO akanakimuhera kuri kiosque.
Ubwo mama w’umwana yaraje asobanurira mwarimu aho byaturutse ; mwarimu arumirwa agira mama w’umwana kuzonga kurarana n’umwana ungana kuriya kandi ko atagomba gusobanurira umwana amwikiza kuko bigira inkurikizi nk’izo zo ku ishuri
Sijye wahera hahera abagabo bakunda IGITUBA CYA MU GITONDO


text:
Bernard Makuza wigeze kuba Minisitiri w’Intebe ubu akaba ari Perezida wa Sena, akaba adafite umutwe wa Politiki abarizwamo yagaragaje ko Paul Kagame ari umuyobozi udasanzwe u Rwanda rufite, ndetse ko abereye kuzakomeza kuruyobora na nyuma ya manda y’imyaka irindwi iri imbere, igomba gushimangirwa n’ibizava mu itora ryo ku wa 4 Kanama 2017.
Kimwe n’abandi banyarwanda bose Makuza arashima impinduka u Rwanda rwagezeho rubikesha Paul Kagame ati: muri iki gihugu mushyira imbere ubumwe bw’abanyarwanda bwasandaye mu gashyira imbere buri munyarwanda wese ufite igitekerezo cyubaka ati : “ ntusanzwe “, ndahamya neza ko nababazi mukibyiruka mukiri bato mugomba kuba mwari mufite ubudasa.
Icyambere : Ubwo byari bimaze kugaragara ko ubuyobozi bubi bwahejeje umwana w’umunyarwanda ishyanga, mwari mu mashuri muri Amerika kubera uko byari bigenze mu buyobozi bwa FPR, mwaretse ayo mashuri muza kurugamba, byerekanye ko mudatinya urugamba, ahubwo muza murusanga, ntimutinya aho rukomeye, igihe mwahagurukana ibakwe mukerakana ubushobozi, mukerakana gutsinda, ibyo ni ubudasa ntabwo ari ubwuyumunsi, mwahinduye isura y’urugamba, abo mwarwanaga baradagarwa basaba imishyikirano.
Mwemeye imishyikirano kuko mwemereraga munzira y’imishyikirano ibintu bikajya muburyo, ati : ndibuka ubwo FPR, yageraga mu marembo ya Shyorongi, ariko mukemera gusubira inyuma mugakomeza imishyikirano.
1994, ubwo imperuka y’abatutsi yabaga mwatanze amabwiriza yo guhagarika Jenoside birakorwa jenoside irahagarikwa, abanyarwanda turiruhutsa.
Mumaze guhagarika Jenoside ntimwikubiye muhamagara amashyaka, mwemera kugabana ubutegetsi, byerekana ko FPR, yemeraga mu mishyikirano y’ARUSHA mu gihe abandi bayitaga ibipapuro,Ati: muri bike nzi mubijyanye nibya gisirikare narabisomye, ubundi umugaba wingabo niwe utegura urugamba, mwararuteguye, muranaruyobora ninamwe warutsinze, mwararutsinze.
Iyo urugamba rurangiye , uwari uruyoboye niwe uba umukuru w’igihugu, ariko mwebwe mwemeye kurekura muba Visi Perezida w’igihugu. Ibyo ntibisanzwe.
Mwahamagaye amashyaka ya Politiki nanjye nari mpari, harimo n’ababanyapolitiki bashaje banduranya bavugira iyo irwotamasimbi, mwasabye ko harebwa ukundi byagenda, ibyo ntibisanzwe, ibyo ni ubudasanzwe tugombaguha agaciro.
Ibyo mwarabigaragaje nyakubahwa iyo umuntu avuze ngo ntibisanzwe nabwo byaba ari ukubeshya.
1996, mwavuye kubuvisi Perezida tubatorera kuba arimwe muba Perezida wa Repuburika “ Turabashimira ko mwabyemeye.
2000, Mwatangije icyerekezo 2020, gishyirwa mubikorwa iyo umuntu ashobora kwivuza, cente de santé hafi n’ibindi byinshi, umwana w’umunyarwanda akiga, imyaka 12, kubuntu burya muba muri kumwe.
Makuza ati: “Iyo umuntu atashoboraga kuva Rubavu atabanjije kunyura mu Majyepfo ngo akoreshe igihe cyihuta akanyura aha ngaha Rubavu-Rutsiro-Karongi-Nyamasheke – Rusizi nta handi anyuze, ubwo muba muri kumwe. Ubwo ni ubudasa […] ibyo rero kimwe n’ibindi twese tuzi, impinduka zabaye muri iki gihugu ni ishyano ryose […] n’abanyamahanga uwabashyira hariya ngo batore nabo bagutora”
Bernard Makuza Perezida wa Sena


text:
Ubuhamya bwa NZABANITA Jean Bosco wakize SIDA
Nitwa NZABANITA Jean Bosco navutse mu mwaka w’1977 mvuka mu ntara y’amajyaruguru ariko ubu ntuye I Kigali, mfite umugore n’abana, nakijijwe mu mwaka w’1997 nza I Kigali nza mpingira rubanda hashize igihe kitari gito mbona akandi kazi, nyuma nza kubenguka umukobwa tujya kwa muganga ngo barebe ko turi bazima tugeze kwa muganga bambwira ko nanduye SIDA
Mu byukuri sinari nziko nigeze nandura nubwo nari mvuye mu busambanyi vuba, bakimara kumbwira ko nanduye twasezeranyeho, ndabyakira mbibwira abantu ko ubukwe butagikomeje ariko nkomeza gusenga Imana nyisaba kunyeza ikanjyana nkijijwe, byarankomereye cyane ndwara amezi ane ntava mu buriri, kwakira kureka umukobwa bibanza kungora cyaneee ariko birakunda
Nakomeje kuba ahongaho nsenga Imana cyane ko nari maze igihe gito nkijijwe, nkomeza kuba ahongaho mu nzu y’abazungu nari maze kubamokuko ari bo bari barampaye akazi, nategereje ko mpfa ndaheba cyane ko nta n’imiti nari mfite
Nyuma gato Imana yaje kumbwira inyuze mu buhanuzi ko inkijije icyago, Imana igira ibanga benedata yanze kuvuga ko inkijije SIDA ahubwo ivuga ko inkijije icyago, gusa nagize ubwoba nanga kujya kwa muganga, ariko nyuma nza gutinyuka njyayo, ngezeyo bambwira ko ndi muzima
Mu byukuri naratunguwe cyaneeeee numva mbaye munini rwose ndagenda mbibwira umukobwa twakundanaga kuko Imana yari imaze iminsi imbwira gukora ubukwe, uwo mukobwa twaje gusubiranayo nubundi basanga ndi muzima rwose dutegura ubukwe buraba ubu tubyaranye abana bane kandi twembi turi bazima
Kuba Imana yarankijije si igitangaza ahubwo iby’ikora ni ibitangaza gusa, ubu nguwe neza rwose ndashima Imana yangiriye neza ikabona ko nkwiye gukira SIDA ariko ndanyuzwe kuko mfite Yesu
Src: ibyishimo.com


text:
Ibintu 6 buri mugore wese ushaka ahazaza heza agomba kureka akanabyirinda
Hari ibintu abagore bakunze gukora kandi ugasanga bibicira ubuzima ndetse n’ahazaza habo hakangirika nubwo ibyo bintu biba bigaragara nk’ibyoroshye ndetse abantu ntibabifate nk’amakosa.
Niba uri umugore cyangwa se umukobwa ushaka kuzagira ahazaza heza tangira ushake uburyo wareka ibi bintu bikurikira :
Kwikurura ku muntu utakwitayeho : Hari ubwo usanga dufite abo twita inshuti nyamara zo zitatwitayeho ugasanga utakaza umwanya wawe umutekerezaho kandi we ntacyo bimubwiye. Ibi cyane cyane bikunze kuba ku bakobwa bakunda abasore ugasanga babimariyemo kandi bo batabitayeho.
Kwigereranya n’abandi : hari abantu usanga babaho mu buzima bwo kwigereranya n’abandi ku buryo aho gukora ibye aba agendera ku bandi gusa. Menya ko uwo uriwe nta wundi muntu uzaba nkuko uri. Uko uri ni uko wikirirwa wigereranya n’abandi kuko abandi ni abandi si wowe.
Kwihambira ku mugabo ugufata nabi : Niba umugabo agufata nabi birengeje uregero akakubuza umutekano ku buryo usigaye ubona nta hazaza ufite si byiza ko wakomeza kumwizirikaho. Niba ubona ko uburyo agufata nta garuriro rigihari wokomeza guta umwanya wawe ahubwo tangira ubundi buzima. Gusa na none witonde kuko gutandukana n’uwo mwashakanye nabyo si ibyo guhubukira.
Kwambara imyenda kuko wayibonanye abandi : Hari abagore usanga badasinzira kuko hari imyenda runaka bifuza babonanye undi muntu. Nyamara igitangaje kandi kibabaje nuko iyo uwo mwenda uwubonye uwumarana igihe gito ukawurambirwa ugahita ushaka undi wabonanye undi muntu. Ba uwo uriwe ureke kugendera ku byo wabonaye abandi cyane cyane mu myambarire. Menya ibyo wambara ukaberwa bijyanye n’ubushobozi bwawe ureke kwigana ibyo wabonanye abandi kuko hari ubwo usanga bitazanakubera nkuko bibabera.
Guhora ufite ubwoba bw’uburyo ugaragara : Uburyo ugaragara nabwo ntibukwiye kugutera ubwoba ngo uhore wumva ko abantu bose ari wowe bareba maze ujye umara umwanya wawe wose uri kwiyitaho. Yego kwiyitaho ni byiza ariko tangira wige kwiyakira no kwigirira icyizere kuko uko waba usa kose iyo utiyizeye usanga uhora ufite ubwoba bw’uburyo ugaragara mu maso y’abakureba. Iyo utiyizere ni hahandi uzasanga ukoresha make up zirengeje ubushobozi bwawe kugirango use neza ndetse rimwe na rimwe ukiyangiza wisiga amavuta yangiza uruhu,…
Guhora wumva ko hari umuntu ugomba kukuvugira : Mu bihe bitandukaney ni byiza kumenya kwivugira ibyo ukeneye haba ku kazi, mu rugo n’ahandi hose. Ibi bijyana no kwiga uko uzajya wikemurira ibibazo ukareka guhora uteze abandi amaboko.
Niba uri umugore cyangwa se umukobwa wifuza kuzagira ahazaza heza, ni byiza ko wahagarika ibi twavuze haruguru ndetse ugatekereza n’ibindi byose bituma udatera imbere nabyo ukabireka.


text:
IGISIMBA NYAMUJIJIMA KIZIRA KWIMENERA IBANGA
Habayeho igisimba cyitwa Nyamujijima, cyiyubakira inzu nziza mu ishyamba. Kumanywa kikajya guhiga abantu, nimugoroba kikazana intumbi zabo muri iyo nzu, kikarara kizirya. Bukeye Nyamujijima izinduka ijya guhaha. Imaze gutirimuka aho, haza umugore ushaka ubuhake ari kumwe n’akana ke k’agahungu. Uwo mugore ageze kuri urwo rugo arahamagara, abura umwitaba, yinjiye asanga nta muntu uharangwa. Yiyemeza kuhaguma ngo ategereze bene urugo, abake icumbi. Nuko atangira gusukura mu nzu, bateka kubyo bazanyeho impamba. Bimaze gushya bararya we n’umwana we. Barangije bajya kwihisha ku rusenge, kugirango barebe bene urugo abaribo.
Batabasanga hasi bakaba babagirira nabi. Bumaze kwira, cya gikoko Nyamujijima kirashyira kirabunguka. Kigihinguka gisanga iwe harakubuye, birakiyobera. Kirahamagara kigirango cyumve niba hari umushyitsi uri mu nzu kivuga kiti: mhuu, noneho ku numva iyi nzu yanjye inuka uruntu-runtu! Ubwo cyari cyikore intumbi y’umuntu cyishe, kije kuyirya. Kirakomeza kirahamagara kiti: ye we uwantura? Kirisubiza kiti : Uwantuye se si uyu nikoreye, na wawundi nariye ejo cyangwa se wa wundi nariye ejo bundi. Nuko kirinjira gikubita intumbi hasi, gitangira kuyirya. Kirangije kijya kuryama ku buriri bwacyo. Kihageze gitangira kwayura, hanyuma kirivugisha kiti: mbese nk’uku ndara nasamye, kubera intumbi z’abantu ziba zuzuye mu nda, uwajugunya intosho icanye muri uru rwasaya rwanjye, ubwo hari ikindi si ugupfa ! Nuko kimaze kubivuga kiraryama kirasinzira. Gitangiye guhirita, wa umugore ku rusenge n’akana ke barahengeza, babona cya gikoko iyo gisinziriye cyaka umuriro mu kibuno.
Bwarakeye, gisubiye kujya guhaha, wa mugore wo kurusenge aramanuka arongera atunganya urugo ategura n’ibimutunga we n’akana ke. Bamaze kurya bisubirira ku rusenge. Hashira iminsi babigenza batyo, bagitekereza uko bazabigenza. Bigeze aho biyemeza kuzicya icyo gikoko no kukizungura muri urwo rugo rwacyo, ngo babone aho bibera. Uko bazabigenza, icyo gikoko cyari cyarabibibwiriye.
Bugorobye, wa mugore acanira intosho. Hanyuma yohereza umwana hanze ngo nabona kije aze kumubwira. Umwana abonye kigeze mu irembo gihirita cyikoreye umupfu, agaruka yiruka, abibwira nyina ati: ngiki kiraje. Kirinjira n’umupfu wacyo, kiramurya. Kirangije kiraryama, kirasinzira cyasamuye urwasaya rwacyo nkuko bisanzwe. Icyo gihe wa mugore aronjoroka ateruta ya ntosho ishyushye yari icaniye ku mashyiga, ayijugunya mu rwasaya rwa cya gikoko. Gishigukira hejuru gitontoma kiti : ororoooo, ndapfuye ndapfuye, iryo navuze riratashye.
Nari narabikenze ko iyi nzu irimwo umuntu, none ahoreye bene wabo nariye. Mugihe gisambagurika, kibona wa mugore agihagaze hejuru. Kiramubwira kiti: wa mugore we mbaga unkuremwo ibintu byanyu nariye. Arakibaga agikuramwo abantu n’amatungo. Bimaze kuva mu nda byose, igisimba Nyamujijima kirapfa. Gipfa kizize akanwa kacyo. Kimaze gupfa wa mugore n’umwana we batura muri urwo rugo, baratunga baratunganirwa.


text:
Afite ubuvivi 9, n’ubuvivure 4
Abazungu baduka yari umugore muto
Kicukiro – Mariya Nyirabahinzi atuye mu murenge Gahanga Akagali ka Nunga mu mudugudu wa Kigarama. Ubu ntakibasha kugenda ariko aricara mukaganira. Ku maso koko arashaje cyane avuga ko yaciye akenge abazungu bataraduka mu Rwanda (mbere ya 1900) ko abazungu badutse (bavuzwe cyane mu Rwanda) ari inkumi igiye kurongorwa.
Ni mwene Mutambuka wa Fofori, nyina ngo yitwaga Ntamakiriro. Yabwiye Umuseke ko yavukiye ahitwaga Murama wa Murehe abatirizwa i Remera ya Kigali ari umugore mukuru, umwaka yabatirijwemo ntawibuka kuko ngo atasomye.
Umuzungu yibuka mu bukumi bwe niwo ngo bitaga ‘ruhenesha’ wakubitaga abanyarwanda abambuye ubusa, aha hakaba ariho haturutse ririya zina.
Avuga ko yabyaye imbyaro umunani bane bagapfa, ubu akaba asigaranye abandi bane, barimo umwe uri mu bato be ari we babana ubu ufite imyaka 82. Uyu mukobwa we yitwa Nyirabashumba Verena, na we ariko ngo igihe banditse ko yavutse ni icyo bagenekereje kuko we imyaka ye azi nibura ari 88. Nawe yarabyaye ariko aza gupfusha.
Mariya Nyirabahinzi nta ndangamuntu agira, kuko bazitanga n’ubundi yari ashaje cyane atava mu nzu, abe ntibirirwe bamujyana kwifotoza kuko ngo bumvaga nta n’iyo azakenera. Iyo yari afite ya mbere yo ngo kera yayitaye kwa muganga i Kanombe yagiye kwivuza.
Biragoye guhamya neza imyaka ye y’ubukure, abe bavuga ko afite 126, inkuru ze uzijyanishije n’ibihe byariho nibwo ugereranya imyaka ye ugasanga ishobora kuyingayinga iyo.
Ibindi biranga ibihe bituma imyaka ye ipimwa ko ari myinshi ni inzara n’abami.
Inzara za Ruyaga (1897-1903) n’iya Kimwaramwara ( 1906-1909) avuga ko atazibonye ariko yabyirutse yumva bazivuga nk’iziherutse vuba.
Inzara ya Rumanurimbaba (1916 – 1918) Nyirabahinzi yabaye ari mukuru arayibuka, ngo yari umugore ubyaye rimwe, yibuka ko icyo gihe byari bikomeye cyane kuko abantu inzara yabicaga bagasahura abandi, ngo ni inzara yatewe n’inzige ikica abantu benshi.
Nyirabahinzi Mariya avuga ko izindi nzara zakurikiye iyi za; Gakwege na Rwakayihura zose zabayeho ari mukuru azi n’ubwenge. Yibuka ko abaturage akenshi basuhukiraga mu Rukiga gushakayo amasaka n’ibishyimbo.
Umwami Yuhi V Musinga acibwa akoherezwa ishyanga mu Ugushyingo 1931, Nyirabahinzi arabyibuka cyane, yari atuye yaranashatse ahitwa ku Muhero wa Katarara hafi y’Akanyaru (ubu ni muri Ntyazo mu karere ka Nyanza).
Ati “Byravuzwe cyane natwe turabyumva ariko ntitwabitindaho kuko byari iby’abakomeye, twe twari rubanda rwa giseseka.”
Icyo gihe Nyirabahinzi yari umugore w’ijigija yari abyaye kane abana be harimo abamaze gukura.
Tumubajije kuri Mutara Rudahigwa ati “reka uwo we ni uw’ejo bundi kuko yima bwo twagiye kureba ibirori bamurika inyambo.”
Mu bwana n’ubukumi bwe baryaga umutsima w’amasaka n’amata, naho imyumbati yaje areba iturutse mu Gisaka.
Ati: “ Najyanaga na Data guhingira abanyagisaka bakaduha imyumbati tukayizana kuko icyo gihe nta mafaranga yariho mu bantu benshi.”
Imyumbati ngo yamenyekanye cyane mu Rwanda ku ngoma ya Yuhi Musinga, icyo gihe avuga ko yari mukuru azi ubwenge.
Abyiruka umunyu wari utaragera mu baturage cyane, ngo ibiryo babiminjiragamo amazi bakamuye mu rukangaga babaga babanje gukabira, bigatuma ibiryo birushaho kugira icyanga.
Gukabira, bwari uburyo bafatanga ibikangaga bakabishyira mu mazi byatoha bakabikamura amazi avuyemo ‘akaza arimo icyunyunyu’. Bikaryoshya ibishyimbo. Naho umunyu waduka Nyirabahinzi avuga ko wari uhenze cyane kuko banawuhingiraga.
Ku gihe cye bambaraga inkanda n’impu nawe akaba yarambaye imyambaro nk’iyo kuva ku runyonga rw’abana kugeza ku nkanda y’ababyeyi. Ubu arambara ikanzu bamudodeye mu gitenge, akavuga ko iby’ubu ari byiza kandi byoroshye.
Kuramba kwe kuva kuki?
Birazwi ko inzoga n’itabi ari bibi ku buzima bw’umuntu, Nyirabahinzi we n’ubu rimwe na rimwe asoma akayoga iyo akabonye, inkono y’itabi nayo ngo hashize imyaka itatu ayiretse nayo ayivanyweho n’abuzukuru be babana.
Tumubajije ibanga ryo kuramba kwe ati “Imana niyo igeza abantu ku myaka bafite. Ubu ntiruranshyikira umunsi rwaje muzumva nagiye.”
Muri iki gihe bwo ngo amata n’amafaranga y’ingoboka ahabwa nibyo bimufasha kuramuka kuko abona iby’ibanze.
Ati: “ Nzashaka umugabo maze gushajisha neza Nyogokuruza”
Naomi Yankurije ni umwe mu buzukuruza 13 ba Nyirabahinzi. Yabwiye Umuseke ko uriya mukecuru yabyaye abana umunani, akagira abukuru benshi bapfuye, abuzukuruza benshi ngo nawe atazi neza umubare, ubuvivi ikenda (9) n’ubuvivure bune (4).
Avuga ko abenshi mu buzukuru n’abuzukuruza b’uyu mukecuru batuye hanze ya Kigali ariko ngo n’abahatuye ntibakimwitaho.
Ati: “ Njye mukecuru yarandeze nkiri muto kuko data na mama bapfuye nkiri muto. Yajyaga gusaba mu isoko kugira ngo turye. Aho anananiwe nanjye nari nkuze narize kwandika, kubara no gusoma mpitamo kudashaka umugabo kugira ngo mbanze mwiteho mushajishe neza kuko nawe yanyitayeho nkiri muto.”
Yankurije w’imyaka 24 asaba abakiri bato bafite ababyeyi babo bageze mu zabukuru kumva ko umukecuru cyangwa umusaza ari nk’igiti kirekire kiri mu ishyamba gisumba ibindi kandi cyabitanze guterwa.
Yankurije yasabye abana kwibuka ineza bagiriwe n’ababyeyi babo bityo bakabitaho mu gihe intege zabo zagabanutse.
Jean Pierre NIZEYIMANA
UMUSEKE.RW


text:
Jenoside yamusize iheruheru, imutwara abantu n’ibintu ariko nyuma yaho yanze guheranwa n’agahinda, amaboko ye ayerekeza ku murimo.
Uyu mubyeyi wo mu Kagari ka Rurangazi, Umurenge wa Nyagisozi, Akarere ka Nyanza, ni umwe mu bantu b’intangarugero mu kwiteza imbere muri aka gace.
Jenoside ikirangira, Mukasine yagarutse aho bari batuye asanga imitungo yabo yose yarasahuwe, inzu barayisenye n’urutoki bari bafite bararutemaguye ndetse n’inka baraziriye.
Avuga ko yumvise acitse intege atangira kwiheba kuko nta bantu ba hafi mu muryango we bari barasigaye, akirirwa yicaye mu itongo areba imisozi yibaza amaherezo y’ubuzima bwe n’umwana we w’umukobwa barokokanye.
Yatunzwe no guca inshuro, ahingira amafaranga 120 ku munsi akabona ibyo kurya we n’umwana we hamwe n’undi yareraga w’imfubyi.
Yicaye aho mu itongo rye, Mukabatesi, avuga ko yumvise ijambo rya Perezida Kagame (icyo gihe yari Visi Perezida) kuri radio, rishishikariza abarokotse Jenoside n’Abanyarwanda muri rusange kwitabira umurimo bakiteza imbere.
Ati "Imbaraga nazikuye mu kumva ijambo rya Nyakubahwa Perezida wa Repubulika, yakundaga kuvuga ngo mukure amaboko mu mufuka mukore kuko ari cyo kizabasha kubazamura. Ubundi negera Imana ndasenga ahasigaye ndakora.”
Ati “Ndabyibuka icyo gihe naryumvise ndi hirya aha [yerekana ahari igikari cy’inzu ye kuri ubu] , nicaye ndi kureba imisozi, ndavuga nti ‘ariko harya ndirirwa nkanuriye imisozi ahubwo nayirambuyeho amaboko nkayihinga.”
Uko yatangiye gukora yiteza imbere
Mu kwiteza imbere yahereye ku gutera insina kuko mu gice batuyemo hera urutoki.
Ati “Uko natangiye kwikorera, ubwo nabaga mfite ibyo kurya nakuye mu guca inshuro, ikigoroba najyaga mu kwanjye. Nihaye intego ko ngomba kujya ncukura ibinogo bitanu byo guteramo insina, ntangira guhinga inyamunyo n’ibitoki by’imineke. Icyo gihe ibishingwe (ifumbire) narabiguraga kuko nta tungo nari mfite.”
Mu 1997 yatangiye kubaka inzu yo guturamo kuko yari acumbitse mu baturanyi. Icyo gihe yazamuye inkuta abaturanyi bamuha amategura yo gusakara, bamufasha no kwikorera ibiti byo kubakisha yari yarahawe n’abagiraneza.
Urutoki rwe rutangiye kwera yagiye agurisha ibitoki bimufasha gukomeza kuzuza inzu ye, ayishyiramo sima, ayitera n’irangi.
Muri icyo gihe, avuga ko insina ze z’inyamunyo zitangira kwera, uko agurishije ibitoki akagura umufuka wa sima.
Yongeye korora inka byagizwemo uruhare n’abantu umugabo we yari yaragabiye akiriho. Umwe yamwituye ikimasa, undi amuha imbyeyi, akajya abona ifumbire, amata n’amafaranga.
Mukasine yoroye inka zirenga eshatu, hari n’izindi yaragije mu baturanyi n’inshuti.
Ibindi bikorwa akora byinjiza amafaranga
Uyu mubyeyi ugaragaza ibyiza byo gukunda umurimo, avuga ko ashyira mu bikorwa umushinga wo kugura ibishyimbo ku mwero wabyo noneho akongera kubigurisha igihe igiciro cyabyo cyazamutse.
Yahisemo no gukorana n’ibigo by’imari, avuga ko mu mwaka ushize yasabye inguzanyo agura inzu mu Mujyi wa Nyanza (ubu ayikodesha abayicumbikamo) agura n’indi hafi y’Ibiro by’Umurenge wa Nyagisozi atuyemo.
Urutoki rwe rumwinjiriza amafaranga atari munsi y’ibihumbi 70 ku kwezi naho inzu ze zimuha ibihumbi 60 ku kwezi, ubworozi bw’inka bwo bukamufasha kwinjiza menshi kuko iyo zabyaye ku munsi ashobora kugemura litiro 20 ku munsi kandi imwe igura atari munsi ya 180 Frw.
Yiteje imbere, abasha no gutanga akazi gahoraho ku bantu bane n’abandi benshi baza gukora bitewe n’akazi kabonetse mu mwuga we w’ubuhinzi n’ubworozi.
Abasahuye imitungo ye muri Jenoside batishoboye, Mukasine yababariye kwishyura ibyo Inkiko Gacaca zabategetse. Yashyize imbere ubumwe n’ubwiyunge. Abamuhemukiye muri Jenoside baragenderanira.
Agira inama n’abandi gutanga imbabazi kandi bagakora ku bafite imbaraga, ntibaheranwe n’agahinda.
Ati “Burya ngo ifuro ripfuka ishavu. Ni ukuvuga ngo iyo ufite ibintu ubona n’abagusanga mukaganira, mukabisangira mukishima. Icyo gihe bikwibagiza bya bibazo bindi wari ufite ukava mu gahinda.”
Abaturanyi ba Mukasine bamuzi nk’umugore w’inyangamugayo ukunda umurimo kandi wubaha abantu.


text:
Kuri uyu wa 4/10/018 umuyobozi w'Akarere ka Nyamagabe yasuye umurenge wa Mbazi .
Uru ruzinduko bwana Uwamahoro Bonaventure yakoreye muri uyu murenge rwari rugamije kungurana ibitekerezo n'abaturage ku bibazo bimwe na bimwe bibangamiye abatuye uwo murenge.
Ikibazo cyaje ku ikubitiro n'icyo umutekano. iki cyanagarutsweho cyane n'umuyobozi wa police station ya Musange waragaje ko ufite umutekano wenyine abandi batawufite ntacyo waba ufite kuko abaturanyi ubwabo bawukubuza ati:ibyiza n'uko buri wese yaba koko ijisho rya mugenzi we buri wese akamenya uko undi yaraye kandi yaramutse.
Hagarutswe kandi ku bujura bwigize ndanze bugaragara mu murenge aha umuyobozi w'Akarere yagarutse ku kamaro ko kurara irondo no gutabarana.
Agaragaza ko uyu muco mwiza wagombye kugaruka kandi ugakurikizwa.
Ntihagire uzimiza itungo ngo rihere ,cyangwa ngo yibwe mu murima kandi irondo rihari ryagombye no kuba rikora. Yasabye abaturage kubaha irondo no kuritera inkunga kuko arinabo rifitiya akamaro gakomeye.
Umuyobozi w'Akarere yagarutse no ku muco mubi ukigaragara mu murenge wa Mbazi,ahakigaragara ibikorwa bibi n'amagambo atari meza ahembera ingengabitekerezo ya jenoside asaba ababa bakitwara nabi cyangwa batekereza batyo kubireka kuko nta mwanya bigifite muri iki gihugu .
Yagarutse kandi ku isuku aho abaturage bamwe bakibana n'amatungo mu nzu. Asaba abayobozi b'utugali guha igihe ntarengwa abo bakibana n'amatungo mu nzu kugirango babe barangije kuyubakira ibiraro.
Naho abaturage bo bagaragaje ko babiterwa no gutinya abajura maze Umuyobozi atsindagira ko ari ngombwa rero kurara no gupanga amarondo akora neza .
Yasoje uruzinduko rwe yizeza abaturage kubasura mu tugali kugirango abafashe guhindura imyumvire n'imyitwarire ndetse no kubana kivandimwe.


text:
Abaturanyi b’uyu mugore bavuga ko abo bagore bahoraga batongana ndetse umwe yari yarabwiye mugenzi we ko azamwica, anabishyira mu bikorwa ku Cyumweru, tariki ya 20 Gicurasi 2018.
Mukabahizi Olive wabonye Benimana aterwa icyuma yagize ati “Iby’aba babyeyi bimaze iminsi kuko umwe yajyaga abwira undi ngo azamwica, nuko ejo Nyirabukara yicara ku irembo ajya kuhasigira umwana hari nka saa munani n’igice mbona agiye kwicara mu bundi bwatsi, nuko Benimana aba araje batangira gutongana, Nyirabukara yinjira mu nzu aragaruka, Benimana amukubita agashari nuko Nyirabukara ahita amutera icyuma munsi y’ibere ahita amwica."
Umunyamabanga Nshingwabikorwa w’Umurenge wa Gihundwe, Hategekimana Claver, yasobanuye ko aba bagore basambanywaga n’umugabo uturuka i Bugarama wari waraje gupagasa muri ako gace batuyemo; umugore umwe yaje kumenya ko bamusangiye na mugenzi we, atangira kumufuhira.
Hategekimana yasabye abaturage kujya batanga amakuru hakiri kare kugira ngo barusheho gukumira icyaha kitaraba.
Nyirabukara Francine n’umugabo bapfaga bafungiye kuri Sitasiyo ya Polisi ya Kamembe mu gihe hakiri gukorwa iperereza.